Anexa la Ordinul MIPE nr. .............../.............2024

***CONTRACT DE FINANȚARE***

 ***NR.\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***PROGRAMUL TRANZIȚIE JUSTĂ***

***Componenta: Investiții pentru dezvoltarea IMM care sprijină creșterea durabilă și crearea de locuri de muncă***

***Cod Apel:***

***Beneficiar: ................................................................................***

***Titlul Proiectului:........................................................................***

***Cod SMIS:..........................................................................***

**I. Părţile**

**Ministerul Investițiilor și Proiectelor Europene, în calitate de Autoritate de Management pentru Programul Tranziție Justă**, cu sediul în str. Mendeleev, nr. 36-38, localitatea mun. București, sectorul 1, România, cod postal 010366, telefon: …….……………., fax: …….……….., poștă electronică: contact.minister@mfe.gov.rod, cod fiscal 38918422, reprezentat legal prin Adrian CÂCIU, Ministrul investițiilor și proiectelor europene**, denumit în cele ce urmează AM**

**și**

*<dacă este cazul/aplicabil, prin raportare la funcțiile delegate /dacă nu sunt delegate către OI atribuții în ceea ce privește contractarea***>**

**[Persoana juridică] .................................... în calitate de Organism Intermediar** pentru Programul Tranziție Justă, cu sediul în str. ……………………….………….., nr. …….., localitatea ………………………….………, județul …………………….…….., România, cod postal ………..., telefon: …….……………., fax: …….……….., poștă electronică: ……………………………..……, cod fiscal ………………., reprezentat legal prin (persoana fizică, nume, prenume, funcția deținută) ………………………………………….…………., pe de o parte**, denumit în cele ce urmează OI,**

**și**

**[Persoana juridică] ………………………...……..........................,** cod de identificare fiscal .................., înregistrată la …………………. sub nr. ....../….../…......., cu sediul în localitatea ..............................................., str. ......................................................... nr. ........., sector/județul ………………………......., România, telefon …………..........., fax ………….…...., poștă electronică ...................................................., reprezentată legal prin ……………………………………… (funcția deținută ………………..…..……….), identificat prin ……………………………………., **în calitate de Beneficiar al finanțării/Lider de parteneriat, denumit în continuare Beneficiar,**

au convenit încheierea prezentului contract, în următoarele condiții:

**II. Precizări prealabile**

**(1) -** În prezentul contract de finanțare, cu excepția situațiilor când contextul cere altfel sau a unei prevederi contrare:

1. Cuvintele care indică singularul includ şi pluralul, iar cuvintele care indică pluralul includ şi singularul;
2. Cuvintele care indică un gen includ toate genurile;
3. Termenul „zi” reprezintă zi calendaristică dacă nu se specifică altfel;
4. Termenul ”beneficiar” are înțelesul prevăzut de art. 2, punctul 9 din Regulamentul (UE) nr. 2021/1060 al Parlamentului European şi al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migrație şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize, cu modificările și completările ulterioare, denumit în continuare Regulamentul (UE) nr. 2021/1060;
5. Termenul de ”destinatar final” are înțelesul prevăzut de art. 2, punctul 18 din Regulamentul (UE) nr. 2021/1060;
6. Termenul de ”relocare” are înțelesul prevăzut de art. 2, punctul 27 din Regulamentul (UE) nr. 2021/1060;
7. Termenul ”lider de parteneriat” are înțelesul prevăzut de art.2 alin. (4) litera q) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
8. În înțelesul prezentului contract de finanțare și al anexelor acestuia, trimiterile la actele normative includ și modificările și completările ulterioare ale acestora, precum și orice alte acte normative subsecvente;
9. În cazul în care oricare dintre prevederile prezentului contract de finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi vor rămâne neafectate, iar Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii contractului de finanțare;
10. Acolo unde este cazul, în înțelesul prezentului contract de finanțare, atunci când proiectul se implementează în parteneriat, prin ”beneficiar” se înțelege întregul parteneriat (lider de parteneriat și partenerii);
11. În înțelesul prezentului contract de finanțare orice referire la contractse va interpreta ca fiind făcută atât la contract, cât și la anexele acestuia;
12. În înțelesul prezentului contract de finanțare, dacă prin acte normative nu se prevede altfel, termenele (inclusiv durata contractului) se calculează după cum urmează:
13. Când termenul este stabilit pe luni el se împlinește în ziua corespunzătoare din ultima lună. Dacă ultima lună nu are o zi corespunzătoare celei în care termenul a început să curgă, termenul se împlinește în ultima zi a acestei luni;
14. Când termenul este stabilit pe zile, acesta începe să curgă în ziua intrării în vigoare a contractului și se împlinește la ora 24.00 din ultima zi;
15. Când termenul este stabilit atât pe luni cât și pe zile, termenul se calculează aplicând regulile stabilite la litera i., iar termenul pe zile curge în continuarea celui stabilit pe luni și se împlinește la ora 24.00 din ultima zi;
16. Dacă ultima zi a termenului este o zi nelucrătoare, termenul se consideră împlinit la sfârșitul primei zile lucrătoare care îi urmează.
17. În înțelesul prezentului contract de finanțare, perioada în care contractul de finanțare încheiat produce efecte reprezintă perioada cuprinsă între data semnării contractului de finanțare de către AM/OI și data închiderii Programului sau data expirării perioadei pentru care trebuie asigurat caracterul durabil sau sustenabilitatea/durabilitatea proiectului, după caz, oricare intervine ultima.

**(2)** Finanțarea nerambursabilă acordată Beneficiarului este stabilită în termenii şi condițiile prezentului contract de finanțare.

**(3)** -Contractul de finanțare este un contract de adeziune. Acesta stabilește cadrul juridic general în care se va desfășura relația contractuală dintre AM/OI și Beneficiar. Raporturile juridice dintre AM/OI și Beneficiar vor fi guvernate de prezentul contract de finanțare care, împreună cu dispozițiile prevăzute în fiecare dintre documentele contractului de finanțare, vor reprezenta legea părților.

**III. CONDIȚII GENERALE**

**Articolul 1 - Obiectul contractului de finanțare**

* 1. Obiectul contractului îl reprezintă acordarea finanțării nerambursabile de către ...................., pentru implementarea proiectului cod SMIS: ……………. intitulat: “……………..”, denumit în continuare Proiect, în conformitate cu obligațiile asumate prin prezentul contract de finanțare, inclusiv anexele care fac parte integrantă din acesta.
	2. Beneficiarul se angajează să implementeze proiectul, în conformitate cu prevederile cuprinse în prezentul contract de finanțare, inclusiv anexele care fac parte din acesta, și cu legislația europeană şi națională aplicabilă.
	3. AM/OI se angajează să plătească finanțarea nerambursabilă la termenele și în condițiile prevăzute în prezentul contract și în conformitate cu legislația europeană și națională aplicabilă.

**Articolul 2 – Durata contractului**

1. Contractul de finanţare intră în vigoare şi produce efecte de la data semnării de către ultima parte, respectiv de la data semnării de către AM/OI, după ce acesta a fost semnat, în prealabil, de către Beneficiar/Liderul de parteneriat.

(2) Perioada de implementare a proiectului este de ........ luni de la data semnării contractului de finanţare, respectiv între data de .... [z/l/a] ...şi ..... [z/l/a] ...., la care se adaugă, dacă este cazul, şi perioada de desfăşurare a activităţilor proiectului înainte de semnarea contractului de finanţare, conform regulilor de eligibilitate a cheltuielilor.

(3) Perioada de implementare a proiectului poate fi prelungită prin acordul părţilor, în conformitate cu prevederile art. 10, cu încadrare în perioada de implementare maximă stabilită în Ghidul solicitantului, dacă a fost prevăzută, fără ca aceasta să depăşească data de 31 decembrie 2029.

(4) Contractul de finanţare produce efecte de la data semnării de către AM/OI până la data închiderii Programului sau data expirării perioadei pentru care trebuie asigurat caracterul durabil al proiectului, respectiv sustenabilitatea/durabilitatea proiectului, oricare intervine ultima.

(5) În cazul proiectelor care includ investiţii productive sau în infrastructură şi al celor care nu sunt cofinanţate din Fondul social european Plus (FSE+) sau nu fac parte din operaţiunile cofinanţate din Fondul pentru o tranziţie justă (FTJ) care fac obiectul art. 8 alin. (2) lit. k), l), m) din Regulamentul (UE) 2021/1.056 al Parlamentului European şi al Consiliului din 24 iunie 2021 de instituire a Fondului pentru o tranziţie justă, Beneficiarul are obligaţia asigurării caracterului durabil al proiectului pentru o durată de minimum 3 ani pentru beneficiarii încadraţi în categoria IMM, respectiv minimum 5 ani pentru celelalte categorii de beneficiari, calculată de la efectuarea plăţii finale în cadrul prezentului contract de finanţare, sau, în cazul proiectelor finanţate sub incidenţa ajutorului de stat, pentru durata prevăzută în reglementările aplicabile ajutorului de stat, oricare dintre acestea este mai mare. Finanţarea nerambursabilă acordată se recuperează total sau parţial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia din următoarele:

    a) încetarea unei activităţi productive sau transferul acesteia în afara regiunii de nivel NUTS 2 în care a primit sprijin;

    b) o modificare a proprietăţii asupra unui element de infrastructură care conferă un avantaj nejustificat unei întreprinderi sau unui organism public;

    c) o modificare substanţială care afectează natura, obiectivele sau condiţiile de implementare a proiectului şi care ar conduce la subminarea obiectivelor iniţiale ale acestuia.

(6) În cazul proiectelor cofinanţate din FSE+ sau din FTJ pentru operaţiunile care fac obiectul art. 8 alin. (2) lit. k), l), m) din Regulamentul (UE) 2021/1.056, Beneficiarul are obligaţia asigurării sustenabilităţii/durabilităţii proiectului, în condiţiile şi pentru perioada stabilită de AM/OI prin Condiţii specifice/Ghidul solicitantului, calculate de la efectuarea plăţii finale în cadrul prezentului contract, sau pentru durata prevăzută în reglementările privind ajutorul de stat, oricare dintre acestea este mai mare.

(7) Reducerea valorii eligibile acordate din fonduri europene şi din bugetul naţional se calculează proporţional cu perioada pentru care nu este asigurat(ă) caracterul durabil sau sustenabilitatea/durabilitatea proiectului, după caz, aşa cum este specificat la alin. (5) şi (6). Sunt exceptate situaţiile în care încetarea activităţii este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1.060.

**Articolul 3 – Valoarea contractului de finanțare**

1. Valoarea totală a contractului este de .................. LEI (valoarea în litere), după cum urmează:

| ***Valoare totală eligibilă a proiectului, incl. TVA eligibil*** | ***Valoare eligibilă nerambursabilă din partea fondurilor (FEDR/FSE+/FC/FTJ)***  | ***Valoarea eligibilă nerambursabilă din bugetul național*** | ***Valoare cofinanțare eligibilă beneficiar***  | **Valoare totală neeligibilă a proiectului, incl. TVA neeligibil**[[1]](#footnote-2) | **Valoare totală a proiectului** |
| --- | --- | --- | --- | --- | --- |
| (lei) | (lei) | (%) | (lei) | (%) | (lei) | (%) | (lei) | (lei) |
| *1 =2+ 3+4* | *2* | *21* | *3* | *31* | *4* | *41* | *5* | *6=1+5* |
|  |  |  |  |  |  |  |  |  |

1. AM/OI acordă o finanțare nerambursabilă în sumă maximă de ............ LEI (valoarea în litere), echivalentă cu ……………. % din valoarea totală eligibilă aprobată.
2. În cazul în care valoarea totală a proiectului se modifică în sensul creșterii acesteia față de valoarea stabilită prin prezentul contract de finanțare, diferența astfel rezultată va fi suportată în întregime de Beneficiar. Prin excepție, valoarea eligibilă nerambursabilă se poate majora, prin act adițional, fără ca diferența astfel rezultată să fie suportată de Beneficiar, în condițiile specificate la art. 10, alin. (8).
3. Finanțarea va fi acordată, în baza cererilor de prefinanțare/rambursare/ plată, elaborate și transmise prin sistemul MySMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor care se constituie în Anexa nr. 3 la prezentul contract de finanțate, încărcat și actualizat de beneficiar în sistemul MySMIS 2021.
4. În cazul în care valoarea totală autorizată la plată este mai mică decât valoarea eligibilă nerambursabilă (din partea fondurilor și din bugetul național) din tabelul de mai sus, finanțarea nerambursabilă prevăzută la alin. (2) se reduce corespunzător, cu respectarea intensității intervenției corespunzătoare fiecărei activități/sub-activități din cererea de finanțare, după caz.

**Articolul 4 – Eligibilitatea cheltuielilor**

1. Cheltuielile angajate și plătite pe durata de implementare a proiectului sunt eligibile dacă sunt realizate în condițiile stabilite de:
2. Legislația națională și europeană aplicabilă;
3. Ghidul Solicitantului;
4. Prezentul contract de finanțare.
5. Cheltuielile aferente proiectului sunt eligibile cu condiția ca acestea să fie cuprinse în cererea de finanțare aprobată care constituie Anexa nr. 1 la prezentul contract şi să fie efectuate în termenii şi condiţiile prezentului contract de finanțare.
6. Aprobarea proiectului și semnarea contractului de finanțare nu reprezintă, implicit, o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
7. AM/OI își rezervă dreptul de a declara, în orice moment, pe parcursul implementării contractului, ca neeligibile, cheltuielile efectuate cu nerespectarea prevederilor legale în vigoare și/sau de a aplica corecții financiare/reduceri procentuale ca urmare a verificării cererilor de rambursare/plată. Acest drept subzistă și în situația în care neconformitățile/abaterile în cauză nu au fost sesizate cu ocazia încheierii actelor adiționale și, respectiv, notificărilor de modificare a contractului de finanțare.

**Articolul 5 – Mecanismul prefinanțării**

1. Beneficiarul are dreptul de a primi prefinanțare în condițiile legale aplicabile, cu respectarea și în conformitate cu prevederile prezentului contract de finanțare.
2. Prefinanțarea se justifică în termenele și condițiile prevăzute la art. 19 din Ordonanța de Urgență a Guvernului nr. 133/2021 și ale prezentului contract de finanțare.
3. Recuperarea prefinanțării se realizează în conformitate cu prevederile art. 20 din Ordonanța de urgență a Guvernului nr. 133/2021 și ale prezentului contract de finanțare.

**Articolul 6 – Rambursarea/plata cheltuielilor**

1. Rambursarea sau plata se va realiza de către AM/OI în conformitate cu prevederile legale, pe baza cererilor de rambursare/plată transmise AM/OI de Beneficiar/Liderul de parteneriat și în condițiile specificate în prezentul contract de finanțare.
2. Beneficiarul/Liderul de parteneriat și partenerii, după caz, răspund de legalitatea, realitatea și regularitatea cheltuielilor, în caz contrar sunt aplicabile prevederile Ordonanței de urgență a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare.
3. Autorizarea cheltuielilor/efectuarea plăților se realizează de către AM/OI, în condițiile prevăzute în legislația aplicabilă și cu respectarea Planului de monitorizare a proiectului, care constituie Anexa nr. 2 la prezentul contract de finanțare, sub rezerva sau în limita disponibilităților, iar în cazul insuficienței fondurilor, procesul de plată se va suspenda până când conturile AM sunt alimentate cu sumele aferente fondurilor necesare. În cazul suspendării procesului de plată, Beneficiarul poate să solicite suspendarea sau prelungirea implementării proiectului, pentru aceeași perioadă, fără a depăși perioada de 31 decembrie 2029.

**Articolul 7 – Drepturile și obligațiile Beneficiarului**

1. Beneficiarul/Liderul de parteneriat și partenerii, după caz, au responsabilitatea asigurării unui management financiar riguros și asigurării resurselor financiare pentru cofinanțare și cheltuieli neeligibile, precum și pentru finanțarea cheltuielilor eligibile în concordanță cu prevederile prezentului contract de finanțare și ale legislației europene şi naționale aplicabile. Totodată, Beneficiarul/Liderul de parteneriat și Partenerii, după caz, are/au responsabilitatea implementării proiectului în vederea atingerii obiectivelor stabilite și a indicatorilor asumați, în concordanță cu prevederile prezentului contract de finanțare și ale legislației europene şi naționale aplicabile.
2. Beneficiarul are obligația de a începe executarea contractului de finanțare, după semnarea acestuia și de a realiza toate activitățile prevăzute în cererea de finanțare, fără a depăși perioada de implementare specificată la art. 2, alin (2) și (3). În situația în care constată că implementarea activităților proiectului prevăzute a fi realizate după semnare nu a început în termen de 2 luni de la data specificată la art. 2, alin (2), AM/OI poate dispune rezilierea contractului de finanțare.
3. Beneficiarul poate solicita în scris punctul de vedere al AM/OI, cu privire la aspectele survenite de natură să afecteze buna implementare a proiectului, urmând ca punctul de vedere al AM/OI să fie furnizat în baza și în vederea executării clauzelor prezentului contract de finanțare și a legislației aplicabile.
4. Beneficiarul/Liderul de parteneriat și partenerii vor deschide contul/conturile de proiect în sistemul Trezoreriei Statului, în cazul în care fac parte din categoria instituțiilor publice, indiferent de sistemul de finanțare şi de subordonare. Ceilalți Beneficiari/Parteneri pot opta pentru deschiderea contului/conturilor speciale de proiect în sistemul Trezoreriei Statului sau la instituții de credit în conformitate cu prevederile art. 50 alin. (3) din Hotărârea Guvernului nr. 829/2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.
5. Beneficiarul/Liderul de parteneriat și partenerii au obligația de a pune la dispoziția AM/OI, sau oricărui alt organism abilitat de lege, conform prevederilor art. 31 alin (2) din Ordonanța de Urgență a Guvernului nr. 133/2021, documentele și/sau informațiile necesare pentru verificarea modului de utilizare a finanțării nerambursabile, la cerere și în termenul solicitat de AM/OI, precum și să asigure condițiile pentru efectuarea verificărilor la fața locului.
6. În vederea efectuării verificărilor prevăzute la alin. (5), Beneficiarul/Liderul de parteneriat și partenerii se angajează să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a proiectului, pe suport hârtie sau în format electronic, în original. Documentele trebuie sa fie ușor accesibile și arhivate astfel încât să permită verificarea lor. Beneficiarul este obligat să informeze organismele și autoritățile menționate la alin.(5) cu privire la locul arhivării documentelor, în termen de 3 zile lucrătoare de la transmiterea solicitării de către AM/OI/organismul abilitat și de a asigura accesul neîngrădit al acestora la documente în locul respectiv.
7. Beneficiarul/Liderul de parteneriat și partenerii se va/vor asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM/OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.
8. Beneficiarul/Liderul de parteneriat și partenerii are/au obligația îndosarierii și păstrării în bune condiții a tuturor documentelor aferente proiectului în original, inclusiv copii ale documentelor partenerilor, dacă este cazul, privind activitățile şi cheltuielile eligibile în vederea asigurării unei piste de audit adecvate, în condițiile prevăzute la art. 31 alin (1) din Ordonanța de urgență a Guvernului nr. 133/2021. În situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.
9. Toate documentele vor fi păstrate până la închiderea oficială a programului sau până la expirarea perioadei pentru care trebuie asigurat caracterul durabil, respectiv a perioadei de sustenabilitate/durabilitate a proiectului, după caz, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către Beneficiar, iar acest termen se întrerupe fie în cazul unor proceduri judiciare, fie la cererea Comisiei Europene, în condițiile prrevăzute la art. 82 din Regulamentul (UE) nr. 2021/1060.
10. Beneficiarul unei măsuri de ajutor de stat sau de minimis are obligația păstrării unei evidențe a informațiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică, cu respectarea prevederilor Ordonanței de Urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare.
11. În cazul nerespectării prevederilor alin. (5) și (8) – (10), Beneficiarul este obligat să restituie suma aferentă documentelor lipsă, rambursată/plătită de AM în cadrul proiectului, reprezentând valoarea nerambursabilă eligibilă din fonduri europene și valoarea nerambursabilă eligibilă din bugetul național, iar în cazul nerespectării prevederilor alin. (6), Beneficiarul este obligat să restituie întreaga sumă rambursată/plătită de către AM aferentă proiectului, inclusiv dobânzile/penalizările aferente, în acord cu prevederile art. 31 alin (3) și (4) din Ordonanța de Urgență a Guvernului nr. 133/2021.
12. Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică extinsă, bazată pe un certificat calificat valabil, nesuspendat sau nerevocat, conform legislației în vigoare*.*
13. Beneficiarul este obligat să prevadă/includă în bugetul propriu sumele necesare finanțării proiectului, inclusiv asigurarea cofinanțării şi a finanțării cheltuielilor neeligibile ce îi revin conform prevederilor art. 3 al prezentului contract de finanțare și în vederea efectuării plăților în legătură cu implementarea proiectului, cu respectarea prevederilor legislației europene și naționale aplicabile și ale prezentului contract de finanțare.
14. Beneficiarul trebuie să țină o evidență contabilă analitică a proiectului, utilizând conturi analitice distincte pentru reflectarea tuturor operațiunilor referitoare la implementarea proiectului, în conformitate cu dispozițiile legale aplicabile.
15. În situația în care implementarea proiectului presupune achiziționarea de produse, servicii ori lucrări, Beneficiarul are obligația de a respecta prevederile legislației europene și naționale în vigoare în domeniul achizițiilor publice/achizițiilor sectoriale/ achizițiilor în domeniile apărării şi securităţii sau dispozițiile legale privind achizițiile efectuate de beneficiarii privați, după caz.
16. Beneficiarul/Liderul de parteneriat are obligația întocmirii și transmiterii cererilor de rambursare și, după caz, a cererilor de plată și a cererilor de prefinanțare şi de a pune la dispoziția AM/OI documentele justificative ce însoțesc cererea de rambursare/plată/prefinanțare, spre a fi verificate de către AM/OI în vederea efectuării rambursării/plății.
17. Beneficiarul/Liderul de parteneriat are obligația respectării termenelor de transmitere a cererilor de rambursare, și după caz, a cererilor de plată și a cererilor de prefinanțare, în condițiile prezentului contract de finanțare și ale legislației aplicabile.
18. Beneficiarul are obligația și responsabilitatea întocmirii și transmiterii Rapoartelor de progres și a documentelor justificative care îl însoțesc, în termenul prevăzut la art. 13 alin. (4) al prezentului contract de finanțare.
19. Beneficiarul are obligaţia de a încărca, în sistemul MySMIS2021, dosarul aferent achizițiilor realizate, în format electronic, în termen de 10 zile lucrătoare de la data încheierii contractului de achiziţie, în vederea realizării de către AM/OI a verificării procedurii de achiziţie.
20. Beneficiarul are obligația să asigure resursele necesare desfășurării activităților proiectului, conform cererii de finanțare, în termenele stabilite prin prezentul contract de finanțare.
21. Beneficiarul este obligat să realizeze măsurile minime de informare şi publicitate prevăzute la art. 50 din Regulamentul (UE) nr. 2021/1060 și în Ghidul Solicitantului, detaliate în Condițiile Specifice, după caz, precum și să asigure respectarea prevederilor Ghidului de Identitate Vizuală 2021-2027 elaborat de Ministerul Investițiilor și Proiectelor Europene, sub sancțiunea aplicării de către AM/OI a măsurilor prevăzute la art. 50 alin. (3) din Regulamentul (UE) nr. 1060/2021.
22. Beneficiarul are obligația de a restitui AM/OI, orice sumă ce constituie plată nedatorată/sume necuvenite plătite eronat de către AM în cadrul prezentului contract de finanțare, în termen de 5 zile lucrătoare de la data primirii notificării. Nerespectarea termenului menționat anterior dă dreptul AM/OI de a solicita beneficiarului dobânda legală datorată, stabilită conform legislației în vigoare.
23. Beneficiarul este obligat să informeze AM/OI despre orice situație care poate determina încetarea sau întârzierea executării contractului de finanțare, în termen de maximum 5 zile lucrătoare de la data luării la cunoștință despre o astfel de situație, urmând ca AM/OI să decidă cu privire la măsurile corespunzătoare.
24. Beneficiarul își asumă integral răspunderea pentru prejudiciile cauzate terților din culpa sa, pe durata contractului. AM și OI vor fi degrevate de orice responsabilitate pentru prejudiciile cauzate terților de către Beneficiar, ca urmare a executării prezentului contract de finanțare, cu excepția celor care pot fi direct imputabile acestora.
25. În cazul în care se realizează verificări la fața locului, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM/OI.
26. Beneficiarul are obligația de a comunica cu AM/OI în legătură cu prezentul contract de finanțare, exclusiv prin intermediul sistemului MySMIS2021. În cazul unei defecțiuni a sistemului MySMIS2021 sau a forței majore, Beneficiarul poate prezenta informațiile solicitate în format tipărit, prin poștă și/sau electronic, prin email, în condițiile prevăzute la art. 21. Beneficiarul va încărca documentele respective în MySMIS2021, în termen de 15 zile calendaristice de la restabilirea funcționalității sistemului MySMIS2021 sau de la încetarea forței majore.
27. Beneficiarul are obligația de a asigura funcționarea tuturor bunurilor, echipamentelor achiziționate prin proiect, la locul de desfășurare/locațiile de implementare a proiectului şi exclusiv în scopul pentru care au fost achiziționate, atât în perioada de implementare, cât și în perioada în care are obligația să asigure sustenabilitatea proiectului/caracterul durabil al proiectului, așa cum este acesta reglementat la art. 2, alin. (5) - (6).
28. Beneficiarul are obligația de a nu modifica locația bunurilor și echipamentelor achiziționate în cadrul proiectului fără acordul prealabil al AM/OI cu privire la acest fapt, solicitat cu cel puțin 10 zile lucrătoare înainte, fără ca această modificare să facă parte dintr-un proces de relocare.
29. Beneficiarul are obligația de a nu întreprinde acțiuni de relocare, precum și să nu înstrăineze și să nu închirieze bunurile achiziționate ca urmare a obținerii finanțării prin Program, atât în perioada de implementare a proiectului, cât și în perioada în care are obligația să asigure caracterul durabil al proiectului, respectiv perioada de sustenabilitate/durabilitate, așa cum este aceasta reglementată la art. 2, alin. (5) - (6).
30. Beneficiarul, pentru asigurarea finanțării cheltuielilor necesare implementării proiectului, precum şi pentru asigurarea cofinanțării, inclusiv în perioada pentru care trebuie asigurat caracterul durabil, respectiv perioada de sustenabilitate/durabilitate, după caz, în condiții obiective și justificate, poate constitui garanții în favoarea unei instituții de credit, sub forma instituirii unei ipoteci asupra activelor fixe care fac obiectul contractului de finanțare, în condițiile legii. Beneficiarul este obligat să transmită AM/OI, o copie a contractului de credit şi a celui de ipotecă în termen de maximum 10 zile lucrătoare de la semnarea acestuia; în cazul imobilelor, aceasta va fi însoțită de raportul de evaluare a imobilului finanțat în cadrul prezentului contract de finanțare, realizat de către un evaluator independent autorizat de Asociaţia Naţională a Evaluatorilor Autorizaţi din România.
31. Beneficiarul are obligația de a nu schimba activitatea desfășurată prin utilizarea activelor corporale/necorporale realizate/achiziționate din finanțarea nerambursabilă în perioada în care are obligația să asigure caracterul durabil al proiectului, respectiv perioada de sustenabilitate/ durabilitate, așa cum este aceasta reglementată la art. 2, alin. (5) - (6).
32. În cazul nerespectării prevederilor alin. (27), (29) și (31), beneficiarul este obligat să restituie finanțarea nerambursabilă plătită pentru activele respective, inclusiv dobânzile/penalizările aferente.
33. Beneficiarul are obligația de a pune în aplicare toate instrucțiunile emise de AM în legătură cu obiectul contractului de finanțare la termenele și în condițiile stabilite prin acestea.
34. Beneficiarul are obligația de a asigura corespondența precum și prezentarea documentelor în legătura cu implementarea/monitorizarea/cererile de prefinanțare/cererile de plată/cererile de rambursare, precum și orice alte categorii de documente numai prin sistemul informatic MySMIS2021.
35. Beneficiarul suportă din bugetul propriu sumele rezultate din corecțiile financiare provenind din erori extrapolate identificate de către structurile de control/audit.
36. Beneficiarul își exprimă acordul cu privire la prelucrarea, stocarea şi arhivarea datelor obținute pe parcursul desfășurării contractului de finanțare, în vederea utilizării de către AM/OI, precum și de către organismele naționale și europene abilitate conform legii, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.
37. Beneficiarul are obligația de a asigura furnizarea către AM/OI a următoarelor categorii de date privind utilizarea fondurilor: prenumele, numele și data nașterii beneficiarului real/beneficiarilor reali al/ai destinatarului fondurilor sau al contractantului, astfel cum este definit la art.3, alin.(6) din Directiva (UE) nr. 2015/849 a Parlamentului European şi a Consiliului din 20 mai 2015 privind prevenirea utilizării sistemului financiar în scopul spălării banilor sau finanţării terorismului, de modificare a Regulamentului (UE) nr. 648/2012 al Parlamentului European şi al Consiliului şi de abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei.
38. Beneficiarul/Liderul de parteneriat/partenerii au obligația de a notifica AM/OI cu privire la starea de insolvență/ faliment/încadrarea întreprinderii ca ”întreprindere în dificultate” și altele asemenea, în termen de 5(cinci) zile lucrătoare de la data la care a intervenit situaţia.
39. Beneficiarul are obligația să se asigure că este respectat principiul ”de a nu prejudicia în mod semnificativ” (”do not significantly harm” engl. orig.) pe tot parcursul implementării proiectului, inclusiv prin includerea de cerrințe specifice în documentațiile și contractele de achiziții, acolo unde este cazul.
40. Beneficiarul/Liderul de parteneriat și partenerii are/au responsabilitatea de a se asigura că nu solicită la decontare aceleași costuri incluse în cadrul proiectului din mai multe surse de finanțare publice naționale sau europene.
41. Beneficiarul are obligația de a se asigura că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.
42. Beneficiarul are obligația să prevadă în documentațiile de achiziții care vizează infrastructuri cu o durată de viață mai mare de 5 ani prevederi referitoare la ”imunizarea climatică”, așa cum este definită la art. 2, pct. 42 din Regulamentul (UE) nr. 1060/2021.
43. Beneficiarul are obligația să prevadă clauze în contractele de achiziție aferente activității de bază, conform cărora contractorii şi subcontractorii organizează şi actualizează documentația privind execuția lucrărilor, aferentă cărții tehnice a construcției, prevăzută la art. 17 din Legea nr. 10/1995 privind calitatea în construcții, republicată, cu modificările şi completările ulterioare, şi au obligația să pună la dispoziția beneficiarului orice documente şi/sau informații necesare pentru verificarea modului de implementare a contractului de achiziție.
44. Beneficiarul are obligația să prevadă în contractele de achiziție aferente, clauze privind obligația contractorilor de a transmite AM/OI, lunar, în termen de 15 zile de la finalizarea lunii, pe toata durata de execuție a contractelor de achiziție de lucrări, prin sistemul informatic MySMIS2021, informații care permit generarea de către sistemul informatic MySMIS2021/SMIS2021+ de rapoarte privind stadiul fizic și valoric realizat, comparativ cu cel programat, „Curba S” a evoluției financiare și progresul fizic, în corelare cu graficele fizice și valorice de execuție a lucrărilor actualizate. (Nu este cazul)
45. În situația în care au fost încheiate contracte de achiziție, la data semnării contractului de finanțare, beneficiarul încheie acte adiționale la contractele de achiziție pentru a asigura aplicarea prevederilor alin. (43) - (44).
46. În cazul proiectelor implementate în zona Investiției Teritoriale Integrate (ITI), Beneficiarul are obligația de a transmite către Asociația pentru Dezvoltare Intercomunitară ITI informațiile necesare privind evoluția proiectului care contribuie la Strategia de dezvoltare a ITI.

**Articolul 8 – Drepturile și obligațiile AM/OI**

1. AM/OI are obligația de a informa Beneficiarul, în timp util, cu privire la orice decizie luată care poate afecta implementarea proiectului, dar nu mai târziu de 5 zile lucrătoare de la data adoptării respectivei decizii, aceasta producând efecte între părți de la data la care a fost comunicată beneficiarului prin intermediul sistemului MySMIS2021 și/sau prin publicare pe pagina web a AM/OI.
2. AM/OI are obligația de a informa Beneficiarul cu privire la rapoartele, concluziile şi recomandările care au impact asupra proiectului acestuia, formulate de către Comisia Europeană şi/sau orice altă autoritate competentă, în termen de 5 zile lucrătoare de la data aprobării/notificării/comunicării oficiale a respectivelor rapoarte/concluzii/ recomandări, prin intermediul sistemului MySMIS2021.
3. AM/OI are obligația de a răspunde în scris, conform competențelor stabilite, în termen de 10 zile lucrătoare, oricărei solicitări a beneficiarului privind informațiile sau clarificările pe care acesta le consideră necesare pentru implementarea proiectului, cu excepția situațiilor pentru care legislația în vigoare sau prezentul contract de finanțare prevăd alte termene.
4. AM/OI are obligația de a procesa cererile de prefinanțare, cererile de rambursare și cererile de plată în conformitate cu legislația națională aplicabilă și cu prevederile prezentului contract de finanțare.
5. AM/OI are obligația de a efectua transferul prefinanțării, în condițiile prevăzute de legislația aplicabilă și cu prevederile prezentului contract de finanțare.
6. AM/OI are obligația de a efectua rambursarea sau plata cheltuielilor, în condițiile prevăzute de legislația aplicabilă și cu respectarea prevederilor prezentului contract de finanțare.
7. AM/OI are dreptul de a monitoriza și verifica din punct de vedere tehnic şi financiar implementarea proiectului, pe baza contractului de finanțare și *cererii de finanțare* aprobate și a *Planului de monitorizare* în vederea asigurării îndeplinirii obiectivelor proiectului și prevenirii neregulilor. În acest sens, AM/OI va realiza vizite de monitorizare, inclusiv vizite de monitorizare a activităților aflate în derulare.
8. AM/OI are dreptul de a verifica legalitatea si realitatea tuturor activităților și cheltuielilor aferente implementării proiectului care face obiectul prezentului contract de finanțare.
9. AM/OI are obligația de a efectua verificarea la fața locului a activităților și cheltuielilor aferente implementării proiectului, în conformitate cu prevederile contractului de finanțare, asigurând cel puțin o vizită la fața locului pe durata de implementare a proiectului.
10. AM/OI are obligația de a informa beneficiarul, prin MySMIS2021, asupra acțiunilor de verificare la fața locului a implementării proiectului/acțiunilor de monitorizare/acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.
11. AM/OI are obligația de a asigura comunicarea cu beneficiarul, prin sistemul informatic MySMIS2021, în ceea ce privește solicitarea și/sau primirea documentelor/informațiilor în legătură cu proiectul în tot ceea ce privește aspectele referitoare la implementare/monitorizare/cereri de prefinanțare/ cereri de plată/cereri de rambursare/verificare achiziții/control.
12. AM/OI are obligația de a informa beneficiarul asupra rezultatelor aferente fiecărei etape a procesului de verificare și autorizare a cererilor de prefinanțare/cererilor de rambursare/cererilor de plată, precum și rapoartelor de progres/rapoartelor de vizită la fața locului.
13. AM/OI are obligația de a informa beneficiarul asupra rezultatelor verificării procedurilor de achiziție care implică o reducere procentuală/corecție financiară, respectiv asupra emiterii actelor de constatare a neregulilor dar și cu privire la sesizările formulate în legătură cu existența unor indicii de fraudă, cu excepția cazurilor în care informarea prealabilă ar putea prejudicia obiectul verificărilor.
14. În situația în care, în urma verificărilor pe care le realizează, AM/OI constată existența unor indicii de fraudă sau tentativă de fraudă, are obligația să sesizeze Parchetul European/DLAF/organul de urmărire penală, devenind incidente prevederile art. 8 din Ordonanța de urgență a Guvernului nr. 66/2011 aprobată cu modificări şi completări prin Legea nr. 142/2012, cu modificările şi completările ulterioare.
15. AM/OI are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.
16. AM/OI are dreptul să aplice, în situația neîndeplinirii de către beneficiar a indicatorilor de etapă la termenele prevăzute în planul de monitorizare al proiectului, în funcție de analiza obiectivă și riscurile identificate, măsurile corective prevăzute la art. 13.
17. AM/OI va informa despre data închiderii oficiale/parţiale a Programului prin intermediul mijloacelor publice de informare.

**Articolul 9 – Contractarea și cesiunea**

1. În cazul externalizării unor activități din cadrul proiectului, responsabilitatea pentru implementarea acelor activități revine beneficiarului/partenerului în cauză, în conformitate cu dispozițiile legale.
2. Prezentul contract de finanțare, precum şi toate drepturile şi obligațiile decurgând din implementarea acestuia, nu pot face obiectul cesiunii totale sau parțiale, novației, subrogației sau al oricărui alt mecanism de transmisiune şi/sau transformare a obligațiilor şi drepturilor.

**Articolul 10 – Modificări și completări**

1. Părțile au dreptul, pe durata îndeplinirii prezentului contract de finanțare, de a conveni modificări, prin act adițional încheiat în aceleași condiții de legalitate și valabilitate ca şi contractul de finanțare.
2. În cazul în care propunerea de modificare a contractului de finanțare este inițiată de către Beneficiar, acesta are obligația de a o transmite AM/OI cu cel puțin 30 de zile înainte de termenul la care este intenționată a intra în vigoare, cu excepția circumstanțelor acceptate de AM/OI. Beneficiarul va transmite, de asemenea, o dată cu solicitarea de modificare, toate documentele justificative necesare.
3. AM/OI răspunde solicitării de modificare a contractului de finanțare prin act adițional, în termen de maximum 30 de zile de la data primirii solicitării de modificare a contractului de finanțare. În interiorul acestui termen pot fi solicitate clarificări de către AM/OI care suspendă termenul de aprobare sau de respingere a actului adițional, fără ca această perioadă de suspendare să depășească 5 zile lucrătoare.
4. În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a proiectului va fi redusă proporțional, cu excepția cazurilor temeinic justificate.
5. Modificarea planului de monitorizare a proiectului, temeinic justificată, se realizează, prin act adițional.
6. Modificarea duratei de implementare, temeinic justificată, se realizează prin act adițional, fără ca perioada de implementare să depășească 31 decembrie 2029.
7. Suspendarea implementării proiectului, pentru motive întemeiate, se realizează prin act adițional. Pe perioada suspendării, Beneficiarul poate depune la AM/OI responsabil solicitări de modificări contractuale și cereri de prefinanțare/plată/rambursare, precum și cereri de rambursare aferente cererilor de prefinanțare/plată care cuprind cheltuieli angajate și plătite de Beneficiar anterior începerii perioadei de suspendare, precum și cheltuieli angajate anterior începerii perioadei de suspendare și care sunt plătite în perioada de suspendare. Cheltuielile efectuate de Beneficiar/Lider de parteneriat și parteneri pe parcursul perioadei de suspendare a proiectului, aferente perioadei de suspendare, nu vor fi acoperite din finanțarea acordată proiectului.

Perioadele cumulate de suspendare nu pot depăși *3(trei)* luni, cu asigurarea condițiilor necesare ca finalizarea implementării proiectului să nu depășească data de 31 decembrie 2029.

1. Valoarea eligibilă nerambursabilă a contractului, după caz, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative. Beneficiarul poate efectua cheltuieli în condițiile modificate prin act adițional, dar le poate solicita la rambursare numai după intrarea în vigoare a actului adițional. În cazul în care propunerea de modificare trimisă de Beneficiar nu este aprobată de AM/OI, respectivele cheltuieli efectuate de beneficiar nu vor fi considerate eligibile de către AM/OI.

(9) Actul adițional intră în vigoare la data semnării de către ultima parte, respectiv de către AM/OI, după ce a fost semnat în prealabil de către Beneficiar/Lider de parteneriat. Actul adițional nu poate avea caracter retroactiv și nu poate avea scopul sau efectul de a produce schimbări în contractul de finanțare care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al Solicitanților/Beneficiarilor.

(10) Prin excepție de la prevederile alin. (1), contractul de finanțare poate fi modificat de către AM/OI, unilateral, prin notificare, în următoarele situații:

1. modificări necesare determinate în principal de modificarea cadrului normativ aplicabil contractului de finanțare cu respectarea principiilor și regulilor Programului, în termen de 10 zile lucrătoare de la data intrării în vigoare a modificărilor aduse cadrului normativ, cu excepția majorării valorii eligibile nerambursabile prevăzută la art. 3, alin (3);
2. în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului, în termen de 10 zile lucrătoare de la primirea informării de la beneficiar cu privire la sumele rămase neutilizate urmare a finalizării contractelor de achiziție și care nu vor face obiectul unor realocări în cadrul bugetului proiectului.

(11) Prin excepție de la prevederile alin. (1), contractul de finanțare poate fi modificat de Beneficiar prin Notificare, care nu face obiectul aprobării de către AM/OI, cu respectarea condițiilor de eligibilitate stabilite prin Ghidul Solicitantului, în următoarele situații:

1. modificări apărute în legătură cu datele de identificare ale beneficiarului sau partenerilor, respectiv schimbarea denumirii și/sau a adresei sediului beneficiarului; schimbarea contului special deschis pentru proiect;
2. înlocuirea reprezentantului legal;
3. modificări intervenite între subcategoriile și/sau între articolele de cheltuieli din cadrul aceleiași categorii de cheltuieli, fără modificarea bugetului aprobat pentru respectiva categorie de cheltuieli, cu respectarea conditionalităților stabilite prin Ghidul Solicitantului, cu excepția proiectelor finanțate din Fondul Social European Plus;
4. modificări intervenite în graficul de depunere a cererilor de prefinanțare/plată/rambursare a cheltuielilor cu respectarea conditionalităților stabilite prin Ghidul Solicitantului și detaliate în Manualul Beneficiarului sau, după caz prin Condițiile specifice la prezentul contract de finanțare.

(12) Netransmiterea notificării prevăzute la alin. (11) atrage după sine imposibilitatea modificării clauzelor contractului de finanțare.

(13) Modificările prevăzute la alin. (11) se aduc la cunoștința AM/OI, după caz, în termen de 5 zile lucrătoare de la data intrării în vigoare a modificărilor, sub sancțiunea inopozabilității acestora față de AM/OI.

(14) Prin excepție de la prevederile alin. (1), contractul de finanțare poate fi modificat prin Notificare, cu justificare adecvată și temeinică, adresată AM/OI în următoarele situații:

1. modificări intervenite în bugetul estimat al proiectului între categoriile de cheltuieli în limita a 10% din categoria de cheltuială din care se transferă, cu condiția încadrării în limitele maxime prevăzute în Ghidul Solicitantului, în limitele finanțării nerambursabile și a indicatorilor de proiect după caz;
2. modificarea secțiunii „Justificare” din cadrul Bugetului, în condițiile în care nu se modifică valoarea liniei bugetare;
3. înlocuirea sau introducerea de membri noi în echipa de implementare a proiectului, acolo unde este cazul;
4. înlocuirea managerului de proiect;
5. modificarea activităților previzionate și a graficului de implementare, dacă aceasta nu are impact asupra obiectului contractului de finanțare, cuantumului finanțării nerambursabile, a indicatorilor de rezultat, a duratei de implementare și asupra planului de monitorizare;
6. îndreptarea unor erori materiale identificate în cererea de finanțare;
7. corelarea de informații din cadrul secțiunilor cererii de finanțare;
8. modificarea planului de achiziții dacă aceasta nu are impact asupra obiectului contractului de finanțare, cuantumului finanțării nerambursabile, perioadei de implementare și după caz a indicatorilor de rezultat ai proiectului, cu respectarea prevederilor legale privind procedurile de achiziție;
9. modificări ale cererii de finanțare, în scopul actualizării caracteristicilor tehnice pentru echipamentele și dotările ce urmează a fi achiziționate, fără a conduce la o diminuare a caracteristicilor tehnice, având în vedere progresul tehnologic înregistrat de la momentul scrierii cererii de finanțare și până în momentul lansării procedurii de achiziție, cu condiția ca aceste modificări să nu afecteze bugetul proiectului, indicatorii, valoarea achiziției, perioada de implementare și să respecte prevederile legale în vigoare.
10. modificări intervenite între subcategoriile și/sau între articolele de cheltuieli din cadrul aceleiași categorii de cheltuieli, fără modificarea bugetului aprobat pentru respectiva categorie de cheltuieli, cu respectarea conditionalităților stabilite prin Ghidul Solicitantului în cazul proiectelor finanțate din Fondul Social European Plus.

(15) Aprobarea sau respingerea notificării prevăzută la alin (14) se realizează de către AM/OI, în termen de 10 zile lucrătoare de la înregistrarea acesteia, prin Informare privind aprobarea/respingerea Notificării, prin sistemul MySMIS2021. În interiorul acestui termen pot fi solicitate clarificări de AM/OI care suspendă termenul de aprobare sau de respingere a Notificării, fără ca această perioadă de suspendare să depășească 5 zile lucrătoare.

(16) Notificarea prevăzută la alin (14) intră în vigoare și produce efecte de la data transmiterii de către AM/OI a unei informări privind aprobarea notificării, cu respectarea termenului specificat la alin. (15). Contractul de finanțare nu se modifică în cazul respingerii Notificării de către AM/OI. Respingerea Notificării trebuie comunicată beneficiarului, însoțită de motivele respingerii, în termenul prevăzut la alin. (15).

**Articolul 11 – Conflictul de interese și incompatibilități**

1. Reprezintă conflict de interese sau incompatibilitate orice situație definită ca atare în legislația națională şi europeană.
2. Părțile contractante se obligă să întreprindă toate diligențele necesare pentru a identifica și evita orice conflict de interese sau incompatibilitate definită de legislația europeană și națională în vigoare şi să se informeze reciproc, cu celeritate, şi cu respectarea eventualelor termene prevăzute în contractul de finanțare, în legătură cu orice situație de conflict de interese sau incompatibilitate, potențială, actuală sau consumată.
3. Părțile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul (UE) nr. 2018/1046 și capitolului 2, secțiunea 2, din Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, precum și în conformitate cu alte reglementări naționale și europene aplicabile.
4. Părțile din categoria subiecților de drept public au obligația de a urmări respectarea prevederilor Legii nr. 161/2003, privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, în materia conflictului de interese şi a incompatibilităţilor, în materia conflictului de interese și a incompatibilităților.
5. Beneficiarii care au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzute de legislația în domeniul achizițiilor publice/achizițiilor sectoriale.
6. Beneficiarii care nu au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzut la art. 14 și art. 15 din Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare, precum și celelalte prevederi legale aplicabile.
7. Părțile se obligă să întreprindă toate diligențele necesare pentru a evita orice incompatibilitate/conflict de interese care apare în decursul implementării și/sau duratei contractului de finanțare şi să se informeze reciproc, în termen de maxim 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unei astfel de situații.
8. Dispozițiile menționate la alin. (1)-(7) se aplică partenerilor, subcontractorilor, furnizorilor şi angajaților Beneficiarului, precum şi angajaților AM/OI implicați în realizarea prevederilor prezentului contract de finanțare.
9. AM/OI își rezervă dreptul de a verifica orice situații care dau naștere sau sunt posibile să dea naștere unei situații de incompatibilitate/unui conflict de interese şi de a lua măsurile necesare impuse de legislația aplicabilă, dacă este cazul.

**Articolul 12 – Nereguli**

1. Părțile se obligă să ia toate măsurile pentru prevenirea, constatarea și sancționarea neregulilor în conformitate cu Ordonanța de urgență a Guvernului nr. 66/2011 aprobată cu modificări şi completări prin Legea nr. 142/2012, cu modificările şi completările ulterioare.
2. Dacă în procesul de verificare a cererilor de rambursare/plată, AM/OI identifică abateri de la aplicarea prevederilor legislației naționale şi europene în domeniul achizițiilor publice/achizițiilor sectoriale, respectiv a prevederilor legislației privind achizițiile efectuate de beneficiarii privați, înainte de efectuarea plății, AM/OI aplică măsurile prevăzute de Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare
3. Dacă în urma sesizării Parchetului European/DLAF/organelor de urmărire penală ca urmare a constatării unor indicii de fraudă, procurorul dispune trimiterea în judecată și sesizează instanța, până la rămânerea definitivă a hotărârii instanței de judecată, AM/OI suspendă autorizarea la plata/rambursarea sumelor solicitate de Beneficiar aferente contractelor economice/contractului de finanțare/componentei din cadrul contractului de finanțare, pentru care a fost formulată sesizarea.
4. În situația prevăzută la alin. (3), la solicitarea beneficiarului, se poate aplica drept măsură subsecventă și suspendarea aplicării prevederilor contractului de finanțare în vederea prelungirii perioadei de implementare, fără ca aceasta să depășească data de 31 decembrie 2029.
5. Pentru recuperarea sumelor virate în baza cererilor de plată, nejustificate prin cereri de rambursare sau a cheltuieli constatate ca neeligibile, Beneficiarul/partenerii vor fi notificați de către AM/OI cu privire la obligația restituirii acestora în termen de 5 (cinci) zile de la primirea notificării. În situația nerestituirii respectivelor sume în termenul anterior menționat, recuperarea sumelor se realizează în conformitate cu prevederile Ordonanţei de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

**Articolul 13 – Monitorizare și raportare**

1. Monitorizarea proiectului care face obiectul contractului de finanțare este realizată de către AM/OI în conformitate cu prevederile legale aplicabile și cu prevederile prezentului contract de finanțare.
2. AM/OI realizează monitorizarea proiectelor:
3. prin urmărirea și validarea îndeplinirii indicatorilor de etapă din planul de monitorizare a proiectului, pe baza documentelor justificative transmise de beneficiar și, după caz, a constatărilor din teren, cu ocazia vizitelor la fața locului efectuate;
4. prin verificarea Rapoartelor de progres elaborate de Beneficiar, disponibile în MySMIS2021 și a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat;
5. prin vizite de monitorizare și vizite la fața locului, pentru a verifica progresul fizic al activităților și stadiul realizării indicatorilor, îndeplinirea indicatorilor de etapă;
6. prin vizite pe teren la beneficiarii proiectelor, post-implementare, pe perioada în care beneficiarul/liderul de parteneriat au obligația de a asigura sustenabilitatea/durabilitatea proiectului, respectiv caracterul durabil al operațiunilor potrivit prevederilor art. 65 din Regulamentul (UE) nr. 2021/1060, după caz.
7. Pentru a furniza informațiile necesare AM/OI pentru monitorizarea proiectului, Beneficiarul elaborează Rapoarte de progres, cu o frecvență trimestrialăîn conformitate cu prevederile prezentului contract de finanțare.
8. Raportul de progres se generează prin sistemul informatic MySMIS2021/SMIS2021+ de către beneficiar și se transmite AM/OI în 30 de zile de la finalizarea perioadei de raportare.
9. În cazul proiectelor de infrastructură și al proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.
10. În cazul proiectelor de infrastructură și al proiectelor care presupun execuție de lucrări, AM/OI poate verifica stadiul de execuție a lucrărilor prin analizarea rapoartelor privind stadiul fizic și valoric, comparativ cu cel programat, curba S a evoluției financiare și progresul fizic, în corelare cu graficele fizice și valorice de execuție a lucrărilor actualizate, generate de MySMIS2021/SMIS2021+ în baza informațiilor lunare transmise de beneficiari și/sau contractori/subcontractori.
11. În procesul de monitorizare a proiectelor, AM/OI vor verifica și confirma îndeplinirea indicatorilor de etapă, în conformitate cu Planul de monitorizare a proiectului.
12. În procesul de monitorizare a proiectelor, AM/OI întreprinde măsuri de sprijinire a beneficiarului pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare a contractului de finanțare, în condițiile prevăzute de legislația în vigoare.
13. În situația nerealizării, la termen, a indicatorilor de etapă, AM/OI adoptă și implementează, în funcție de riscurile identificate, acțiuni și măsuri de monitorizare consolidată care sunt detaliate în Condițiile specifice ale prezentului contract de finanțare.
14. În completarea măsurilor consolidate de monitorizare, AM/OI poate să aplice una sau mai multe din următoarele măsuri corective, prevăzute în cadrul Secțiunii IV – Monitorizarea și raportarea din Anexa 6 – Condiții specifice ale contractului de finanțare, pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres.
15. AM/OI elaborează Raportul de vizită care se generează prin sistemul informatic MySMIS2021 în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat de către beneficiar.
16. În procesul de monitorizare a proiectelor, AM/OI va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.
17. Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM/OI **are dreptul** să aplice, în funcție de analiza obiectivă și riscurile identificate, următoarele măsuri[[2]](#footnote-3):
	1. întreruperea termenului de plată pentru cererile de plată/cererile de prefinanțare/cererilor de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) nr. 2021/1060, cu modificările și completările ulterioare;
	2. respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de Urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
	3. aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;
	4. suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

rezilierea contractului de finanțare de către AM/OI, în condițiile prevăzute la art. 37 și art. 38 din Ordonanța de Urgență a Guvernului nr. 133/2021;

* 1. alte măsuri specifice, în conformitate cu prevederile naționale și regulamentele europene aplicabile, respectiv conform secțiunii IV Monitorizarea și raportarea din Anexa 6 Condiții specifice a prezentului Contract de finanțare.
1. Măsurile corective specificate la alin. (13) și condițiile de aplicare a acestora sunt detaliate în clauzele specifice ale contractului de finanțare.
2. În cazul nerealizării indicatorilor de etapă din primul an de implementare, în decurs de 6 luni de la finalizarea primului an de implementare, din motive imputabile beneficiarului, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul de finanțare, AM/OI poate proceda la rezilierea contractului de finanțare potrivit prevederilor art. 37 și art. 38 din Ordonanța de Urgență a Guvernului nr. 133/2021 și recuperarea sumelor deja plătite beneficiarului.

**Articolul 14 – Forța majoră**

1. Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării contractului de finanțare, care împiedică executarea în tot sau în parte a contractului de finanțare și care exonerează de răspundere partea care o invocă. Forța majorăse constată de o autoritate competentă.
2. Pot constitui cauze de forță majoră evenimente cum ar fi: crize medicale pandemice,calamitățile naturale (cutremure, inundații, alunecări de teren), război, revoluție, embargo, enumerarea nefiind exhaustivă. Nu este considerat eveniment de forță majoră un eveniment asemenea celor de mai sus, care însă, fără a crea o imposibilitate de executare, face doar extrem de costisitoare executarea obligațiilor uneia din părți.
3. Partea care invocă forța majoră are obligația de a notifica cealaltă parte cazul de forță majoră, în termen de 10 zile lucrătoare de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile lucrătoare de la data comunicării acestuia. De asemenea, are obligația de a comunica celeilalte părți, în scris, încetarea situației de forță majoră, în termen de 10 zile lucrătoare de la intervenirea încetării.
4. Părțile au obligația de a lua orice măsuri care le stau la dispoziție în vederea limitării consecințelor cazului de forță majoră.
5. Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa notificării.
6. Executarea contractului de finanțare va fi suspendată prin Decizia AM/OI de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților anterior apariției cazului de forță majoră.
7. În cazul în care executarea contractului de finanțare este suspendată pentru o perioadă mai mare de 3 luni sau dacă se poate demonstra că executarea acestuia a devenit imposibilă, părțile se vor întâlni într-un termen de cel mult 10 zile lucrătoare de la expirarea perioadei de 3 luni sau de la data constatării imposibilității de executare a contractului de finanțare, pentru a conveni asupra modului de continuare, modificare sau încetare a contractului de finanțare. Dacă o înțelegere a părților asupra modului de continuare, modificare sau încetare a contractului de finanțare nu se materializează, oricare dintre părți poate să îi notifice celeilalte părți rezoluțiunea contractului, în mod unilateral, fără alte formalități și fără dreptul de a solicita despăgubiri din acest motiv.

**Articolul 15 – Încetarea contractului de finanțare și recuperarea sumelor plătite necuvenit ca urmare a unor nereguli**

1. Oricare dintre părți poate decide rezilierea prezentului contract de finanțare, fără îndeplinirea altor formalități, în cazul neîndeplinirii culpabile de către cealaltă parte a obligațiilor care îi revin în baza prezentului contract de finanțare.
2. AM/OI poate decide rezilierea prezentului contract de finanțare printr-o notificare scrisă adresată beneficiarului, fără intervenția instanței sau a oricăror alte formalități, cu recuperarea integrală a sumelor plătite, precum și a dobânzilor și penalităților aferente potrivit dispozițiilor legale aplicabile, în următoarele cazuri:
3. în situația în care Beneficiarul nu a început executarea contractului potrivit art. 7 alin. (2) din prezentul contract de finanțare;
4. în situația în care AM/OI constată că cele declarate pe proprie răspundere de beneficiar nu corespund realității sau documentele/autorizațiile/ avizele depuse în vederea obținerii finanțării nerambursabile sunt false/incomplete/expirate inexacte/nu corespund realității;
5. dacă Beneficiarul încalcă prevederile art. 9 alin. (2) din prezentul contract de finanțare;
6. dacă se constată faptul că proiectul face obiectul unei alte finanțări din fonduri publice naționale sau europene sau faptul că a mai beneficiat de finanțare din alte programe naționale sau europene, pentru aceleași costuri în ultimii 3/5 ani, după caz;
7. în cazul neîndeplinirii indicatorilor de etapă în condițiile prevăzute la art. 13, alin (13), lit. e) și alin (15) din prezentul contract de finanțare;
8. beneficiarul nu pune în aplicare recomandările/acțiunile corective prevăzute în rapoartele de vizită la fața locului și/sau rapoartele și recomandările Autorității de Audit, Curții de Conturi, Comisiei Europene/auditului Comisiei Europene sau ale Curții Europene de Conturi în termenele și condițiile prevăzute în acestea;
9. în condițiile specificate la art. 14, alin. (23) din Ordonanța de urgență a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027;
10. în condițiile clauzei rezolutorii prevăzută la art. 6 alin. (11) din Ordonanța de urgență a Guvernului nr. 23/2023 - nu este cazul;
11. beneficiarul nu furnizează corect și complet informațiile solicitate conform art. 7 alin. (37) din prezentul contract de finanțare ori dacă informațiile transmise se constată a fi unele false.

*Pt. Proiecte de infrastructură, după caz*

1. dacă se constată faptul că proiectul face obiectul unei alte finanțări din fonduri publice naționale sau europene sau faptul că a mai beneficiat de finanțare din alte programe naționale sau europene, pentru același tip de activități executate asupra aceleiași infrastructuri/aceluiași segment de infrastructură în ultimii 3/5 ani, după caz;
2. Decizia de reziliere a contractului de finanțare emisă de AM/OI prin care se individualizează sumele de restituit exprimate în moneda națională constituie titlu de creanță în condițiile legii.
3. Contractul de finanțare poate înceta prin acordul părților cu condiția restituirii finanțării acordate.
4. Beneficiarul/liderul de parteneriat, de comun acord cu partenerii, poate solicita încetarea contractului de finanțare prin acordul părților, când nici una din părți nu a început executarea obligațiilor asumate prin contractul de finanțare.

**Articolul 16 – Soluționarea litigiilor**

1. Părțile vor depune toate eforturile pentru a rezolva pe cale amiabilă orice neînțelegere sau dispută care poate apărea între ele în cadrul sau în legătură cu îndeplinirea contractului de finanțare.
2. În cazul în care divergenţele contractuale nu se soluţionează pe cale amiabilă, litigiul va fi soluţionat de către instanţele de judecată competente din România, în condiţiile prevăzute de Legea contenciosului administrativ nr. 554/2004, cu modificările şi completările ulterioare.

**Articolul 17 – Transparență**

1. Contractul de finanțare, inclusiv anexele sale, precum și informațiile și documentele vizând executarea acestora constituie informații de interes public în condițiile prevederilor Legii nr. 544 din 2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul contract de finanțare.
2. Următoarele elemente, așa cum rezultă acestea din contractul de finanțare și anexele acestuia, inclusiv, dacă este cazul, din notificările și actele adiționale prin care se aduc modificări contractului de finanțare sau anexelor sale, nu pot avea caracter confidențial:
	* 1. denumirea proiectului, denumirea completă a beneficiarului și, dacă aceștia există, a partenerilor, data de începere şi cea de finalizare ale proiectului, date de contact – minimum o adresă de email și număr de telefon – funcționale pentru echipa proiectului; locul de implementare a proiectului – localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
		2. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale proiectului, precum și valoarea plăților efectuate, prioritate/obiectiv specific număr apel și cod SMIS;
		3. dimensiunea și caracteristicile grupului țintă și, după caz, ale beneficiarilor finali ai proiectului;
		4. informații privind resursele umane din cadrul proiectului: denumirea postului, timpul de lucru;
		5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
		6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
		7. elemente de sustenabilitate a rezultatelor proiectului, respectiv de durabilitate a investițiilor în infrastructură sau producție – informații conform contractului de finanțare, respectiv conform condițiilor prevăzute în art. 65 din Regulamentul (UE) nr. 2021/1060.

(3) Următoarele informații, așa cum rezultă acestea din contractul de finanțare și anexele acestuia, inclusiv, dacă este cazul, din actele adiționale prin care se aduc modificări contractului de finanțare sau anexelor sale, vor fi publicate pe site-ul AM/OI, în condițiile prevederilor art. 49, alin. (3) și (4) din Regulamentul (UE) nr. 2021/1060:

1. în cazul persoanelor juridice, denumirea beneficiarului și, în cazul unei achiziții, denumirea contractantului,
2. denumirea proiectului;
3. scopul proiectului și realizările preconizate sau efective ale acestuia;
4. data de începere a proiectului;
5. data preconizată sau efectivă de încheiere a proiectului;
6. valoarea totală a proiectului;
7. fondul din care se finanțează proiectul;
8. obiectivul specific vizat;
9. rata de cofinanțare a Uniunii Europene;
10. indicatorul de localizare sau datele de localizare pentru proiectul și țara în cauză;

(4) Pentru proiectele mobile sau proiectele care acoperă mai multe locuri se publică pe site-ul AM/OI şi localizarea Beneficiarului, atunci când acesta este o persoană juridică, sau nivelul de regiune NUTS 2, atunci când Beneficiarul este o persoană fizică*.*

**Articolul 18** – **Confidențialitate**

1. Părțile convin prin prezentul contract asupra existenței și duratei caracterului confidențial al documentelor, secțiunilor, respectiv informațiilor din proiect a căror publicare ar putea aduce atingere principiului concurenței loiale, respectiv proprietății intelectuale ori altor dispoziții legale aplicabile.
2. Părțile înțeleg să utilizeze informațiile contractuale doar în scopul de a-și îndeplini obligațiile din prezentul contract de finanțare.
3. AM/OI, beneficiarul și, după caz, Liderul de parteneriat și partenerii sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:
4. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire,

sau

1. partea a fost obligată în mod legal să dezvăluie informația;

sau

1. informația devine notorie/publică.

**Articolul 19 – Protecția și prelucrarea datelor cu caracter personal**

1. Beneficiarul/Liderul de parteneriat și partenerii, după caz, îşi exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanțare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene aplicabile.
2. Prezentul contract de finanțare reprezintă un acord ferm pentru părți în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în condițiile specificate la art. 4 din Regulamentul (UE) nr. 1060/2021, și în conformitate cu Regulamentul (UE) nr. 679/2016 și Legea nr. 190/2018, cu modificările și completările ulterioare.
3. Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractanților nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii.
4. Măsurile de interoperabilitate, schimbul de date, prelucrarea datelor cu caracter personal se realizează de către autoritățile implicate în gestionarea fondurilor europene, în temeiul art. 4 din Regulamentul (UE) nr. 2021/1060, exclusiv în legătură cu cererea de finanțare, contractul, în limitele de responsabilitate și pentru exercitarea responsabilităților și atribuțiilor care le revin în implementarea și managementul programelor finanțate în cadrul politicii de coeziune 2021-2027, care fac obiectul Ordonanței de Urgență a Guvernului nr. 23/2023.

**Articolul 20 – Publicarea datelor**

În situația în care informațiile de la art. 17 alin (2) reprezintă informații cu caracter personal, Beneficiarul/Liderul de Parteneriat și Partenerii își vor da acordul cu privire la publicarea acestora și vor face dovada îndeplinirii obligației prevăzute la art. 19 alin. (2)-(3) din prezentul contract de finanțare.

**Articolul 21 – Comunicarea**

* + - 1. Întreaga comunicare dintre AM/OI și Beneficiar legată de prezentul contract de finanțare se va face, în scris, exclusiv prin MySMIS2021.
			2. În mod excepțional, în eventualitatea unui caz de forță majoră, a funcționării defectuoase a sistemului informatic MySMIS2021/SMIS2021+ sau a întreruperii legăturii cu acesta pentru o perioadă care depășește o zi lucrătoare în ultima săptămână înainte de termenul limită obligatoriu pentru transmiterea prin sistemul informatic a documentelor sau timp de 5 zile lucrătoare consecutive în alte perioade, schimbul de informații între AM/OI și Beneficiar poate avea loc prin e-mail și/sau pe suport de hârtie, la următoarele adrese:
				1. pentru Beneficiar:………………. (inclusiv adresă poștală, adresă e-mail);
				2. pentru AM/OI:…………………… (inclusiv adresă poștală, adresă e-mail);
			3. AM/OI poate comunica precizări referitoare la modele și formate de formulare care pot fi utilizate pentru aplicarea prevederilor prezentului contract de finanțare.

**Articolul 22 - Legea aplicabilă şi limba utilizată**

1. Legea care guvernează contractul de finanțare şi în conformitate cu care este interpretat este legea română și regulamentele europene direct aplicabile.
2. Limba acestui contract de finanțare este limba română.

**Articolul 23 – Prevederi privind ajutorul de stat / de minimis**

Condițiile privind acordarea, utilizarea și recuperarea ajutorului de stat/de minimis sunt prevăzute în Anexa nr. 5 - Reguli aplicabile ajutorului de stat/de minimis acordat, la prezentul contract de finanțare.

**Articolul 24 – Anexele contractului de finanțare**

Următoarele documente sunt anexe la prezentul contract de finanțare și constituie parte integrantă a acestuia, având aceeași forță juridică:

1. Anexa nr. 1 - Cererea de finanțare;
2. Anexa nr. 2 – Planul de monitorizare a proiectului;
3. Anexa nr. 3 - Graficul cererilor de prefinanțare/plată/rambursare
4. Anexa nr. 4 – Acordul de parteneriat încheiat între Liderul de parteneriat și Parteneri: nu este cazul;
5. Anexa nr. 5 – Reguli aplicabile ajutorului de stat/de minimis acordat;
6. Anexa nr. 6 – Condiții specifice ale contractului de finanțare.

**Articolul 25 – Clauze rezolutorii și suspensive**

1. Prezentului contract de finanțare i se aplică clauza rezolutorie prevăzută la art. 6 alin. (11) din Ordonanța de Urgență a Guvernului nr. 23/2023, după cum urmează: nu este cazul.
2. Alte clauze rezolutorii și/sau suspensive: în cazul proiectelor care implică lucrări pentru care este necesară emiterea autorizației de construire conform Legii nr. 50/1991, republicată, cu modificările și completările ulterioare, autorizația de construire în termen de valabilitate se va transmite la AM/OI în cel mult 6 luni de la intrarea în vigoare a prezentului contract, în caz contrar contractul de finanțare va fi reziliat și finanțarea nerambursabilă acordată va fi recuperată.

**Articolul 26 – Dispoziții finale**

1. Condițiile Generale ale prezentului contract de finanțare se completează cu Condițiile Specifice care se constituie în Anexa nr. 6 la prezentul contract de finanțare.
2. Prin Condițiile specifice, AM/OI completează și, după caz, detaliază modul de aplicare a Condițiilor generale ale prezentului contract de finanțare.
3. Condițiile Specifice ale contractului de finanțare prevalează față de Condițiile Generale, precum și asupra celorlalte anexe, dar nu pot conține prevederi contrare legislației naționale și europene aplicabile.
4. Pentru buna implementare și management al proiectului, AM/OI pune la dispoziția beneficiarului/liderului de parteneriat și partenerilor, după caz Manualul Beneficiarului, în condițiile prevederilor art. 16 din Ordonanța de Urgență a Guvernului nr. 23/2023.
5. Prezentul contract de finanțare se încheie într-un singur exemplar, este semnat electronic de toate părțile și transmis prin sistemul MySMIS 2021.

|  |  |
| --- | --- |
| Pentru **Autoritatea de management** **Nume: ..............** **Funcţie: …………….****Semnătura:** **Data:**Pentru **Organismul intermediar** **Nume: ..............** **Funcţie: …………….****Semnătura:****Data:** | Pentru **Beneficiar****Nume: ..............** **Funcţie: …………….****Semnătura:****Data:** |

**Anexa 1. Cererea de finanțare**

<se atașează cererea de finanțare aprobată>

**Anexa 2. Plan de monitorizare- format cadru**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr. crt.  | Indicator de etapă / cod indicator | Tip indicator de etapă (calitativ/cantitativ/valoric)  | Descriere | Criteriu de validare | Termen de realizare | Documente/dovezi care probează îndeplinirea criteriilor  | Țintă finală indicator de realizare  | Tintă finală indicator de rezultat |
|
|  |  |  |  |  |  |  |  |  |
|  |  |  |  |  |  |  |
|  |  |  |  |  |  |  |

<se atașează varianta aprobată a Planului de monitorizare>

**Anexa 3. Graficul cererilor de prefinanțare/plată/rambursare**

<se atașează Graficul cererilor de prefinanțare/plată/rambursare generat de sistemul informatic MySMIS 2021>

**Anexa 5 – Reguli aplicabile ajutorului de stat/de minimis acordat**

1. Ajutorul se acordă în baza Regulamentului (UE) nr. 651/2014 din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare, respectiv a Regulamentului (UE) nr. 2831/2023 din 13 decembrie 2023 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, precum și a Ordinului ministrului investițiilor și proiectelor europene nr. 3996/19.10.2023 privind aprobarea schemei de măsuri de ajutor de stat și de minimis pentru finanțarea investițiilor pentru dezvoltarea IMM care sprijină creșterea durabilă și crearea de locuri de muncă în cadrul Programului Tranziție Justă 2021-2027, cu modificările și completările ulterioare.
2. Data acordării ajutorului este data la care intră în vigoare contractul de finanțare, indiferent de momentul efectuării plăților/ rambursărilor efective în cadrul proiectului.
3. Finanțarea nerambursabilă în cuantum total de \_\_\_\_\_\_\_ lei ([valoarea în litere]), așa cum este specificată la art. 3 alin. (2), este constituită din următoarele tipuri de ajutor de stat:

a) Ajutor de stat regional pentru investiții, în cuantum de \_\_\_\_\_\_\_ lei ([valoarea în litere]), din care ..................lei valoare eligibilă nerambursabilă din FTJ iar diferența de ...................lei valoare eligibilă nerambursabilă din bugetul naţional, ajutor de stat ce se supune prevederilor Regulamentului (UE) nr. 651/2014 al Comisiei din 17 iunie 2014, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat

și

b) Ajutor de minimis, în cuantum de \_\_\_\_\_\_\_\_\_\_\_lei ([valoarea în litere]), din care ..................lei valoare eligibilă nerambursabilă din FTJ, iar diferența de ...................lei valoare eligibilă nerambursabilă din bugetul naţional, ajutor ce se supune prevederilor Regulamentului Comisiei (UE) nr. 2023/2831 din 13 decembrie 2023 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis. Valoarea totală a ajutoarelor de minimis ce poate fi acordată unei întreprinderi unice nu trebuie să depășească 300.000 de euro în nicio perioadă de 3 ani (ultimii 3 ani)/întreprindere unică/stat membru UE, indiferent dacă ajutorul a fost acordat din surse naţionale sau comunitare. În cazul în care prin acordarea de noi ajutoare s-ar depăși plafonul de minimis, respectivul ajutor nou nu beneficiază de dispozițiile Regulamentului de minimis și/sau a *Schemei de măsuri de ajutor de stat și de minimis*. În cazul în care solicitantul face parte dintr-o întreprindere unică pentru verificarea îndeplinirii plafonului de maxim 300.000 euro anterior menționat, se vor lua în considerare ajutoarele de minimis acordate întreprinderii unice. Beneficiarul de ajutor de minimis poate prezenta şi dovezi conform cărora a fost rambursat un ajutor de minimis primit anterior sau o parte din acesta, astfel încât prin noul ajutor solicitat să nu se depăşească plafonul de minimis.

1. Autoritatea de Management își rezervă dreptul de a nu acorda ajutor de stat/de minimis sau de a solicita recuperarea ajutoarelor deja acordate, în cazul în care documentele și informațiile furnizate de către beneficiarul finanțării sunt incomplete sau necorelate cu cerințele pentru ajutorul de minimis. Recuperarea ajutoarelor acordate include și dobânda aferentă și se va realiza conform prevederilor Ordonanței de urgență a Guvernului nr. 77/2014, cu modificările și completările ulterioare, precum și ale Ordonanței de urgență a Guvernului nr. 66/2011, cu modificările și completările ulterioare.
2. Dacă, oricând în perioada de implementare și respectiv durabilitate a proiectului menționate la art. (2) din Condițiile generale, se constată că nu a fost respectată regula de cumul pentru acordarea ajutoarelor menționate la alin. (3) al prezentului articol, la momentul solicitării și/sau acordării, în baza unor informații incomplete și/sau incorecte furnizate de către solicitant/parteneri, beneficiarul ajutorului de stat și/sau ajutorului de minimis fiind îndreptățiți la o valoare mai mică a ajutorului acordat, contractul de finanțare va fi reziliat și finanțarea acordată va fi recuperată integral.
3. Perioada de implemementare prevăzută în cadrul prezentului contract de finanțare nu poate fi modificată, decât în limita maximă de 36 de luni, calculate de la data încheierii contractului de finanțare. Modificările asupra perioadei de implementare nu pot depăși data de 31.12.2029 sau prevederile schemei de măsuri de ajutor aplicabile,oricare intervine prima. Dacă implementarea proiectului nu conduce la realizarea unei investiții inițiale, în conformitate cu prevederile Regulamentului (UE) nr. 651/2014 al Comisiei, și prevederile ghidului specific, la finalul exercițiului financiar ulterior anului în care se finalizează implementarea proiectului, AM va rezilia contractul de finanțare și finanțarea acordată va fi recuperată integral.
4. Constatarea nerespectării condițiilor de acordare a ajutoarelor, oricând pe perioada de valabilitate a contractului de finanțare, conduce la rezilirea contractului de finanțare și recuperarea ajutoarelor acordate.
5. Beneficiarul trebuie să asigure o contribuție proprie la valoarea eligibilă și neeligibilă a proiectului, precum și costurile asociate asigurării mentenanței și operării investiției propuse, din resurse proprii, fie din resurse atrase, sub o formă care să nu facă obiectul niciunui alt ajutor public.
6. Finanțarea nerambursabilă pentru realizarea proiectului propus prin cererea de finanțare, se acordă eșalonat, în una sau mai multe tranșe. Ajutoarele plătibile în mai multe tranșe, se actualizează la valoarea lor în momentul în care sunt acordate. Rata dobânzii care trebuie aplicată la actualizare este rata de actualizare aplicabilă la data acordării ajutoarelor.
7. Beneficiarul are obligația de a pune la dispoziția AMPTJ/OIPTJ, în formatul și în termenul solicitate de către acesta, toate datele și informațiile necesare în vederea respectării procedurilor de raportare și monitorizare a ajutoarelor ce îi revin ca responsabilitate.
8. Beneficiarul trebuie să păstreze, pe o perioadă de minimum 10 ani de la data acordării ajutorului în cadrul măsurii de sprijin, toate documentele referitoare la ajutoarele primite pentru a demonstra respectarea tuturor condițiilor impuse de legislația comunitară în acest domeniu.

**Anexa 6 – Condiții specifice ale contractului de finanțare**

**Secțiunea I – Condiții specifice aplicabile Programului Tranziție Justă**

**Articolul 1 Completarea art. 2 din Contractul de finanțare – Condiții generale privind durata contractului și perioada de implementare a proiectului**

1. Implementarea proiectului va începe pe data de 01 a următoarei luni calendaristice, după semnarea contractului de finanțare, dar nu mai târziu de 30 de zile de la data semnării contractului de către ultima parte;
2. În aplicarea alin. 2 perioada de implementare este conform Cererii de Finanțare și se calculează, conform prevederilor secțiunii 5.7 din ghidul solicitantului, de la data semnării contractului de finanțare, la care se adaugă, dacă este cazul, şi perioada de desfăşurare a activităţilor proiectului înainte de semnarea contractului, conform regulilor de eligibilitate a cheltuielilor.

**Articolul 2 Completarea art. 6 din** **Contractul de finanțare – Condiții generale privind rambursarea/plata cheltuielilor:**

1. Dacă Beneficiarul nu transmite AM/OI o cerere de rambursare finală în termen de maximum 60 (şaizeci) de zile calendaristice de la expirarea perioadei de implementare prevăzută la art. 2 alin. (2) din Contractul de finanțare – Condiții Generale, acesta este considerat decăzut din dreptul de a solicita această rambursare, de la data expirării termenului de 60 de zile, fără a fi necesară nicio notificare sau îndeplinirea oricăror altor formalităţi de către OI/ AM.

(2) În vederea rambursării/plăţii sumelor reprezentând TVA nerecuperabilă, potrivit legislaţiei în vigoare aferentă cheltuielilor eligibile, beneficiarii înregistraţi în scopuri de TVA au obligaţia depunerii, ca anexă a fiecărei cereri de rambursare/plată, a unei declaraţii pe propria răspundere privind nedeductibilitatea TVA aferentă cheltuielilor cuprinse în cererea de rambursare/plată, declarație certificată de organul fiscal competent din subordinea Agenţiei Naţionale de Administrare Fiscală.

**Articolul 3 Completarea art. 7 din Contractul de finanțare – Condiții generale cu privire la drepturile și obligațiile Beneficiarului:**

1. Beneficiarul se obligă să implementeze Proiectul pe propria răspundere, în conformitate cu prevederile prezentului Contract de finanțare (inclusiv anexele acestuia) şi ale legislaţiei europene şi naţionale în vigoare. Beneficiarul va fi singurul răspunzător în faţa AM şi OI pentru îndeplinirea obligaţiilor asumate prin Contractul de finanțare, pentru implementarea Proiectului şi pentru realizarea activităților, indicatorilor și obiectivelor acestuia, prevăzute în Anexa 1 - Cererea de finanţare. În acest sens, Beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia.
2. Beneficiarul declară și se angajează, irevocabil şi necondiţionat, să utilizeze finanţarea exclusiv cu respectarea termenilor şi conditiilor Contractului de finanţare.
3. Beneficiarul are obligaţia de a respecta instrucțiunile emise de AM.
4. Beneficiarul se obligă să nu dezmembreze bunurile imobile fără acordul AM solicitat în scris şi cu respectarea prevederilor prezentului Contract de finanțare privind modificarea și completarea acestuia.
5. Beneficiarul se obligă să nu înstrăineze obiectele/bunurile, fie ele mobile sau imobile până la finalul perioadei de durabilitate prevăzută la art. 2, alin. (5) din Contractul de finanțare –Condiții generale, dar poate ipoteca obiectele/bunurile, fie ele mobile sau imobile finanţate prin prezentul Contract de finanțare, cel mult până la valoarea totală a proiectului, cu respectarea prevederilor legale în vigoare, astfel:
6. în perioada de implementare a activităților efectuate după semnarea Contractului de finanțare, exclusiv în scopul realizării proiectului,
7. în perioada de durabilitate a proiectului, aşa cum aceasta este prevăzută la articolul 2, alin. (5), din Contractul de finanțare – Condițiile generale, după caz, exclusiv pentru asigurarea sustenabilităţii investiţiei.
8. În cazul unui contract de ipotecă, Beneficiarul are obligaţia de a transmite la OI/AM extrasul de carte funciară cu notarea înregistrării ipotecii, în termen de 30 zile lucrătoare de la efectuarea înregistrării acesteia în cartea funciară.
9. În cazul în care se aplică prevederile alin. (5) ale prezentului articol, în scopul obţinerii unui credit, Beneficiarul are obligaţia de a utiliza exclusiv contul creditului (sau contul ataşat al creditului) pentru plata contractelor de servicii, furnizare, execuţie de lucrări necesare pentru implementarea proiectului.
10. În cazul nerespectării obligaţiilor prevazute la alin. (5), interesele AM se prezumă a fi vătămate din cauza îngreunării unei eventuale executări silite, Beneficiarul datorând AM daune interese cu titlu de clauză penală în cuantum egal cu valoarea finanțării nerambursabile acordate, la care se adaugă dobânda legală aferentă.
11. (După caz) În perioada de durabilitate a contractului prevăzută la art. 2, alin. (5) din Contractul de finanțare –Condițiile generale, Beneficiarul are obligaţia de a nu înceta sau delocaliza activitatea productivă în afara ariei asociate apelului de proiecte în cadrul căruia a fost prevăzută inițial implementarea proiectului, sau de a nu realiza o modificare a proprietății asupra unui element de infrastructură care dă un avantaj nejustificat unui terţ, sau de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acestei operaţiuni.
12. Beneficiarul are obligaţia de a nu întreprinde nici o acţiune de natură a afecta condițiile de construire/exploatare asupra infrastructurii (teren și/sau clădire) aferente proiectului până la finalizarea perioadei de durabilitate prevăzută la art. 2, alin. (5) din Contractul de finanțare –Condițiile generale.
13. (După caz) Beneficiarul are obligaţia de a menține investiția realizată din contribuția din fonduri europene structurale şi de investiţii (FESI) pe o perioadă de trei/cinci ani (după caz) de la efectuarea plății finale sau în termenul prevăzut de normele privind ajutorul de stat.
14. Beneficiarul are obligaţia de a respecta Anexa 3 - Graficul de prefinanțare/rambursare/ plată a cheltuielilor privind estimarea depunerii cererilor de rambursare/plată, precum și de actualizare a acestuia în funcție de sumele decontate.
15. Beneficiarul are obligaţia de a întocmi şi transmite către OI cererile de prefinanțare/rambursare/plată conform graficului din Anexa 3 la prezentul contract, inclusiv documentelor justificative aferente cheltuielilor efectuate și raportate.
16. Cererile de rambursare/ plată, rapoartele de progres, notificările, precum şi orice alt document oficial transmis AM /OI pentru implementarea Proiectului vor fi semnate de către reprezentantul legal al Beneficiarului sau de către persoana împuternicită în acest sens, de către acesta, în conformitate cu prevederile legale în vigoare.
17. Beneficiarul are obligaţia de a întocmi şi transmite către OI, rapoarte de progres, trimestrial şi/sau ori de câte ori AM / OI solicită aceasta, pe întreaga perioadă de valabilitate a contractului de finanțare, definită la art 2 alin (4) din Contractul de finanțare –Condiții Generale. De asemenea, beneficiarul va transmite la cererea AM/OI orice alte raportări/documente/informații, în formatul solicitat, pe perioada anterior menționată.
18. Beneficiarul trebuie să ia măsuri pentru obţinerea tuturor avizelor/autorizaţiilor/ acreditărilor/ licenţelor/etc. necesare pentru realizarea activităţilor prevăzute în cadrul prezentului Contract de finanţare, precum şi pentru desfăşurarea în condiţii legale a activităţii sale.
19. Beneficiarul are obligația de a asigura arhivarea electronică a documentației aferente proiectului ce face obiectul prezentului Contract de finanțare și de a o transmite AM/OI la solicitarea acestuia.
20. Beneficiarul are obligaţia de a asigura disponibilitatea şi prezenţa personalului implicat în implementarea Proiectului, precum şi a managerului Proiectului verificat sau auditat, pe întreaga durată a verificărilor.
21. Beneficiarul are obligaţia de a realiza, la termenele specificate, toate măsurile incluse în planurile de acţiune, pentru implementarea recomandărilor rezultate ca urmare a misiunilor de audit ale Comisiei Europene şi/sau ale Autorităţii de Audit de pe lângă Curtea de Conturi a României, astfel cum aceste planuri de acţiune sunt agreate cu OI/AM.
22. Nerespectarea de către Beneficiar a prevederilor legislaţiei naţionale/europene aplicabile în domeniul achiziţiilor conduce la neeligibilitatea cheltuielilor astfel efectuate sau la aplicarea de corecţii financiare/reduceri procentuale conform legislaţiei în vigoare.
23. Beneficiarul îşi asumă obligaţia de a furniza OI şi AM orice document sau informaţie, în termenul solicitat, în vederea realizării evaluării Programului Tranziție Justă şi/sau a Proiectului implementat. Cu acordul AM, rezultatul evaluării poate fi pus la dispoziţia Beneficiarului.
24. Pentru neîndeplinirea angajamentelor privind măsurile de îmbunătățire a calității mediului înconjurător și de creștere a eficienței energetice și/sau de asigurare a egalității de șanse și tratament, facilităţi / adaptarea infrastructurii pentru accesul persoanelor cu dizabilităţi, pentru care proiectul a fost punctat în cadrul procesului de evaluare tehnică și financiară, AM poate rezilia contractul și recupera finanțarea nerambursabilă acordată în condițiile prezentului Contract de finanțare.
25. Dacă investiția propusă în cererea de finanțare prevede angajarea de persoane din categorii defavorizate, Beneficiarul va demonstra angajarea a cel puțin unei persoane din această categorie sau va justifica obiectiv imposibilitatea realizării acestei activități, până la finalizarea perioadei de implementare.
26. Analizând respectarea prevederilor alin. (23) al prezentului articol, AM poate decide rezilierea contractului și recuperarea finanțării nerambursabile acordate în condițiile prezentului Contract de finanțare.
27. Beneficiarul are obligația de a notifica OI/AM, în termen de maxim 10 zile lucrătoare de la finalizarea contractului/contractelor de achiziție, cu privire la suma cu care s-a finalizat implementarea respectivului contract/ respectivelor contracte în vederea dezangajării fondurilor în conformitate cu prevederile prezentului Contract de finanțare.
28. In completarea prevederilor art. 7 din Contractul de finanțare – Condiţii Generale, vor fi luate în considerare următoarele prevederi:

(a) Beneficiarul are obligaţia de a transmite, la termenele specificate, orice document solicitat (al său și/sau al partenerilor), în vederea implementării de către AM/OI responsabil a măsurilor incluse în planurile de acţiune pentru implementarea recomandărilor rezultate ca urmare a misiunilor de audit ale Comisiei Europene şi/sau ale Autorităţii de Audit de pe lângă Curtea de Conturi a României.

(b) Beneficiarul îşi asumă obligaţia de a furniza AM/OI responsabil orice document sau informaţie, în termenul solicitat, în vederea realizării evaluării Programului Tranziție Justă şi/sau a Proiectului implementat. Cu acordul AM, rezultatul evaluării poate fi pus la dispoziţia Beneficiarului.

(c) Beneficiarul este obligat să notifice AM în scris şi în termen de 5 zile lucrătoare, despre orice modificare apărută în legătură cu datele sale de identificare sau ale reprezentanţilor săi, precum şi orice informaţie ce poate fi relevantă în relaţia sa cu AM, orice astfel de modificare/informaţie fiind opozabilă AM doar de la data primirii notificării de către AM. Aceste informaţii se pot referi, dar fără a se limita la: orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanţare, (după caz).

(d) Beneficiarul are obligaţia de a informa AM în termen de 15 (cincisprezece) zile calendaristice de la data apariţiei oricărei situaţii care determină sau poate determina neeligibilitatea proiectului, AM putând să decidă asupra suspendării sau rezilierii Contractului de finanţare.

**Articolul 4 Completarea art. 8 din Contractul de finanțare – Condiții generale cu privire la drepturile și obligațiile AM/OI:**

AM/OI are următoarele drepturi și obligații în implementarea prezentului Contract de finanțare:

1. AM/OI are obligaţia de a verifica şi aviza toate materialele de informare şi publicitate transmise spre avizare de către Beneficiar în vederea implementării măsurilor de informare şi publicitate asumate de Beneficiar prin Contractul de finanțare, în termen de maximum 10 (zece) zile lucrătoare de la primirea acestora.
2. AM/OI are obligaţia de a verifica realitatea, legalitatea şi conformitatea tuturor documentelor ce însoţesc cererea de rambursare/plată, în vederea soluţionării acesteia, precum şi raportul de progres, transmise de către Beneficiar.
3. (dacă este cazul) OI are obligaţia de a propune AM suspendarea Contractului de finanţare sau rezilierea acestuia, ori de câte ori devin incidente clauzele contractuale corespunzătoare.
4. AM/OI are obligaţia de a respecta termenele de verificare şi transmitere a propunerilor de acte adiționale în conformitate cu prevederile prezentului Contract de finanțare.
5. (dacă este cazul) OI este răspunzător faţă de AM şi Beneficiar pentru prejudiciile cauzate acestora ca urmare a neîndeplinirii obligaţiilor sale.
6. OI are obligaţia de a actualiza permanent în SMIS modificările intervenite asupra Contractului de finanţare, inclusiv modificările acestuia intervenite prin notificare.
7. OI are obligația ca în termen de maximum 5 zile lucrătoare să informeze AM asupra notificării Beneficiarului cu privire la sumele rămase neutilizate în urma finalizării implementării contractului/contractelor de achiziție în vederea dezangajării fondurilor respective.
8. AM are obligaţia de a sprijini Beneficiarul, prin furnizarea informaţiilor sau clarificărilor pe care acesta le consideră necesare pentru implementarea Proiectului, direct sau prin intermediul OI.
9. În cazul în care OI solicită opinia AM pentru formularea unui răspuns, acesta se va transmite OI în termen de maximum 10 (zece) zile lucrătoare de la primirea solicitării.
10. În termen de maximum 10 zile lucrătoare de la primirea notificării de la Beneficiar, AM/OI poate dezangaja, prin notificare unilaterală, fondurile rămase neutilizate ca urmare a finalizării implementării contractului/ contractelor de achiziție din cadrul prezentului Proiect.
11. AM are dreptul de a face reduceri din finanțarea nerambursabilă în situaţia în care constată neîndeplinirea/îndeplinirea parţială a obiectivelor, susținute prin atingerea indicatorilor asociati proiectului, cu respectarea principiului proporționalității.

**Articolul 5 Completarea art. 9 din Contractul de finanțare – Condiții generale cu dispoziții privind dreptul de proprietate/utilizare a rezultatelor și echipamentelor**

1. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract de finanțare, cu excepţia cazurilor în care astfel de drepturi sunt preexistente acestuia, vor fi proprietatea Beneficiarului.
2. Beneficiarul este de acord ca AM să folosească gratuit și după cum consideră necesar și, în special, să stocheze, să modifice, să traducă, să afișeze, să reproducă prin orice procedură tehnică, să publice sau să comunice pe orice suport toate documentele care derivă din proiect indiferent de forma lor, fără ca prin aceasta să încalce drepturile de proprietate industrială și intelectuală existente.

**Articolul 6 Completarea art. 10 din Contractul de finanțare – Condiții generale cu dispoziții privind modificarea contractului de finanțare**

1. În cazuri temeinic justificate, determinate în principal de modificarea cadrului normativ aplicabil contractelor de finanțare sau pentru punerea în aplicare a prevederilor relevante în implementarea proiectelor/pe perioada de valabilitate a contractelor, AM poate modifica unilateral prin notificare contractul de finanțare, cu respectarea principiilor și regulilor Programului.
2. Prelungirea perioadei de implementare a proiectului nu se poate realiza în nici un caz după expirarea acesteia.
3. În cazul în care, pe perioada de implementare a Proiectului, se înregistrează economii constând în diferențe între valoarea estimată a procedurilor de achiziție și valoarea atribuită, acestea se pot utiliza în scopul implementării Proiectului, cu acordul prealabil al AM și fără a afecta obiectivul Proiectului, cu respectarea Condițiilor generale și specifice.
4. Prin excepţie de la prevederile articolului art. 10, alin. (1), din Contractul de finanțare –Condiții generale, Beneficiarul poate efectua, prin notificare, inclusiv modificări asupra liniilor bugetare (subcategoriilor bugetare) care au limite maxime impuse de prevederile regulamentelor comunitare sau naţionale sau de regulile de eligibilitate stabilite de AM, cu condiţia de a nu depăşi aceste limite maxime impuse și în condițiile prevăzute de prezentul Contract.
5. Prin excepţie de la prevederile articolului art. 10, alin. (1), din Contractul de finanțare –Condiții generale, Beneficiarul poate efectua modificări prin notificare asupra Proiectului, cu condiția să nu afecteze scopul principal al acestuia, doar în condițiile prevăzute de prezentul Contract.
6. În cazul în care Beneficiarul realizează modificări asupra bugetului Proiectului prin notificare, prin aplicarea prevederilor art 10 alin. (11) din Contractul de finanțare –Condiții generale, acesta este obligat să transmită la OI, spre avizare, bugetul astfel modificat, cu cel puţin 10 (zece) zile lucrătoare înainte de data la care modificarea respectivă este intenţionată a intra în vigoare. Modificările de buget devin aplicabile numai după avizarea acestora de către OI. OI are obligaţia de a informa AM despre aceste modificări în termen de maximum 5 (cinci) zile lucrătoare de la avizare, sub sancţiunea inopozabilităţii faţă de AM a acestor modificări.
7. Prin excepţie de la prevederile art. 10 alin. (1) din Contractul de finanțare –Condiții generale din Contractul de finanţare, Beneficiarul poate actualiza, prin notificare, Anexa 3. Graficul cerererilor de prefinanțare/plată/rambursare a cheltuielilor în funcție de cererile de plată/rambursare decontate de AM în termen de maxim de 10 (zece) zile lucrătoare de la efectuarea plății de AM.
8. Prin excepţie de la prevederile art. 10 alin. (1) din Contractul de finanțare –Condiții generale, Beneficiarul poate efectua, prin notificare, modificări asupra Anexei 1 (unu) – Cererea de finanţare, punctele referitoare la Activităţile proiectului şi Calendarul activităţilor, atunci când aceste modificări vizează exclusiv planificarea în timp a acestora precum şi punctul referitor la Achiziţiile derulate în cadrul Proiectului, atunci când vizează exclusiv planificarea în timp a achiziţiilor, schimbarea tipului de procedură, cumularea mai multor achiziţii într-o singură procedură, separarea unei achiziţii în mai multe proceduri (cu respectarea prevederilor legislației în vigoare), cu condiţia ca aceste modificări să nu afecteze bugetul proiectului, perioada de implementare şi să respecte prevederile contractuale legale în vigoare. Modificările prevăzute în prezentul alin. vor fi aduse la cunoştinţa OI şi AM, în termen de maximum 5 (cinci) zile lucrătoare de la intrarea în vigoarea a modificărilor, sub sancţiunea inopozabilităţii acestora faţă de AM.
9. Prin excepţie de la prevederile art 10 alin. (1) din Contractul de finanțare –Condiții generale, Beneficiarul este obligat să notifice AM /OI în scris şi fără întârziere, orice modificare apărută în legătură cu datele sale de identificare sau ale reprezentanţilor săi, precum şi orice informaţie ce poate fi relevantă în relaţia sa cu AM, orice astfel de modificare/informaţie fiind opozabilă AM doar de la data primirii notificării de către AM. Aceste informaţii se pot referi, dar fără a se limita la, orice imprejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanţare, (după caz) orice propunere de modificare a Actului Constitutiv sau de divizare, fuziune sau altă procedură de restructurare organizatorică, iniţierea unei proceduri de reorganizare, de dizolvare sau lichidare, sau participarea la capitalul social al altor societăţi comerciale; orice modificare a obiectului sau naturii activităţilor comerciale desfăşurate; orice proceduri administrative, judiciare sau arbitrale iniţiate împotriva sa, sau iminente; iminenţa oricărui caz de neîndeplinire sau culpă, etc.
10. Nedetectarea de către OI/AM a erorilor privind procesul de atribuire a contractelor de achiziţii necesare pentru implementarea Proiectului, cu ocazia primirii notificărilor prevăzute la art. 10, alin. (13) din Condițiile generale din Contractul de finanţare, nu afectează dreptul OI/AM de a declara neeligibile cheltuielile efectuate cu nerespectarea legislaţiei în vigoare, sau de a aplica corecţii financiare ca urmare a verificării cererilor de rambursare/plată.

**Articolul 7 Completarea art. 11 din Contractul de finanțare – Condiții generale cu dispoziții privind conflictul de interese**

1. Părţile se obligă să întreprindă toate diligenţele necesare pentru a evita orice conflict de interese şi să se informeze reciproc, în termen de maximum 5 (cinci) zile calendaristice de la luarea la cunoştinţă, în legătură cu orice situaţie care dă naştere sau este posibil să dea naştere unui astfel de conflict. Orice conflict de interese care apare în decursul executării Contractului trebuie notificat fără întârziere către AM. AM îşi rezervă dreptul de a verifica aceste situaţii şi de a lua măsurile necesare, dacă este cazul.
2. La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al Beneficiarului din care să rezulte că nu se află într-o situaţie de conflict de interese.

**Articolul 8 Completarea art. 15 din Contractul de finanțare – Condiții generale cu dispoziții privind neregulile și recuperarea finanțării:**

1. În cazul sesizării unei suspiciuni de neregulă/fraudă în perioada de valabilitate a contractului OI/AM va emite, în scris, formularul de alertă de nereguli/fraudă.
2. Pe perioada efectuării verificărilor de către structura de control din cadrul AM, în cazul în care nu pot fi aplicate măsuri tranzitorii în conformitate cu prevederile legale în vigoare, AM/OI suspendă procesarea cererilor de rambursare și returnează cererile de plată până la finalizarea verificărilor în cauză.
3. OI/AM va procesa cererile de rambursare/plată cu respectarea prevederilor legale în vigoare sau a oricăror acte normative de modificare, completare sau înlocuire a acestora.
4. În cazul suspendării, AM notifică Beneficiarul cu privire la decizia luată, la perioada şi motivele suspendării.
5. AM are dreptul de a exclude de la rambursare/plată orice cheltuială neeligibilă.
6. În situaţia în care, la plata cererii finale de rambursare, prefinanţarea nu a fost recuperată, AM va notifica Beneficiarul cu privire la suma datorată rămasă de restituit de către acesta.
7. În termen de 5 (cinci) zile de la data primirii de către Beneficiar, a notificării menţionate alin. (6) al prezentului art., acesta este obligat să restituie suma datorată, precum şi, dacă este cazul, comisioanele de transfer bancar, plătite de AM, aferente sumelor respective, în contul indicat în notificare.
8. Comisioanele bancare ocazionate de rambursarea sumelor datorate AM cad în sarcina exclusivă a Beneficiarului.

**Articolul 9 Completarea art. 15 din Contractul de finanțare – Condiții generale cu dispoziții privind încetarea contractului:**

1. În cazul nerespectării de către Beneficiar a prevederilor prezentului Contract de finanțare, AM poate decide rezilierea Contractului de finanţare, decizia AM comunicându-se Beneficiarului printr-o notificare scrisă. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Contract de finanţare.
2. În situaţia în care Beneficiarul nu transmite la OI nicio cerere de rambursare în termen de maximum 12 luni de la data intrării în vigoare prezentului Contract de finanțare, OI poate propune AM rezilierea acestuia. Rezilierea poate fi propusa şi în cazul nedepunerii, conform graficului de depunere a cererilor de prefinanțare/rambursare/plată, a două cereri consecutive, fără a se depune în acest timp vreo notificare de revizuire a graficului.
3. Anterior rezilierii Contractului de finanțare, AM poate suspenda plăţile ca o măsură de precauţie, după notificarea prealabilă a Beneficiarului cu privire la neîndeplinirea obligaţiilor sale contractuale. În această situaţie, Beneficiarului i se vor percepe majorări/penalităţi de întârziere în valoare de 0,01%, după caz, pe zi de întârziere din suma la care este îndreptăţit, până la data îndeplinirii efective a obligaţiei.
4. AM va rezilia Contractul de finanțare dacă se constată neconcordanţa între starea de fapt dovedită şi cele declarate de către Beneficiar în cererea de finanţare, referitor la faptul că Proiectul nu face obiectul unei finanţări din fonduri publice naţionale sau comunitare sau că nu a mai beneficiat de finanţare din alte programe naţionale sau comunitare. În acest caz, Beneficiarul este obligat să restituie integral sumele primite.
5. AM va rezilia Contractul de finanțare, fără punerea în întârziere şi fără nici o altă formalitate, dacă se constată că, până la finalizarea perioadei de durabilitate prevăzută la art. 2 alin. (5) din Contractul de finanțare –Condiții generale, Beneficiarul constituie ipotecă asupra obiectelor / bunurilor, fie ele mobile sau imobile, finanţate în cadrul prezentului Proiect, fără respectarea prevederilor prezentului Contract de finanţare. Sumele rambursate aferente obiectelor / bunurilor în cauză se vor recupera cu respectarea prevederilor Contractului de finanţare.
6. AM poate rezilia Contractul de finanţare, decizia AM comunicându-se Beneficiarului printr-o notificare scrisă, dacă se constată încălcarea prevederilor art. 7 alin. (5)-(6), (8) și (11) din Contractul de finanțare –Condiții generale, precum și art. 2, alin. (5), (11), (12), (22) și (23) ale prezentei secțiuni. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Contract de finanţare.
7. (dacă este cazul) Pentru proiectele, pentru care contractul de lucrări a fost încheiat înainte de intrarea în vigoare a prezentului Contract, dacă în urma verificării de către OI/AM a documentației de atribuire a respectivului contract de achiziție, se constată necesitatea aplicării de corecții financiare în procent de 100% din valoarea contractului de achiziție, în conformitate cu prevederile legale în vigoare, AM va rezilia Contractul de finanţare. Decizia AM de reziliere se comunică Beneficiarului printr-o notificare scrisă. În această situaţie, Beneficiarul are obligaţia restituirii în întregime a sumelor deja primite în cadrul Proiectului, în condiţiile prevăzute prin prezentul Contract de finanţare.
8. Beneficiarul trebuie să cunoască faptul că, dacă până la finalizarea perioadei de durabilitate, definită conform art. 2, alin. (5) din Contractul de finanțare –Condiții generale, intervin modificări de natură să afecteze obiectivul Proiectului sau modificări care afectează condiţiile de eligibilitate prevăzute pentru obţinerea finanţării, proiectul poate fi declarat neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională/europeană şi prevederile contractuale.
9. Beneficiarul are obligaţia de a informa OI/AM în termen de 15 (cincisprezece) zile calendaristice de la data apariţiei oricărei situaţii care determină sau poate determina neeligibilitatea Proiectului, AM putând să decidă asupra suspendării sau rezilierii Contractului de finanţare.
10. În situaţia în care Proiectul a fost declarat neeligibil în conformitate cu alin. (8) al prezentului art., AM va dispune rezilierea Contractului de finanțare şi recuperarea sumelor acordate până la acel moment, în condițiile prevăzute de prezentul Contract.
11. În situaţia prevăzută la alin. (10) al prezentului articol, începând cu ziua imediat următoare expirării termenului în care Beneficiarul trebuia să returneze finanţarea nerambursabilă acordată, se vor calcula dobânzi conform prevederilor legale in vigoare.
12. În cazul în care neeligibilitatea Proiectului este determinată de o acţiune sau omisiune a Beneficiarului, acesta va fi obligat să returneze integral sumele primite în baza prezentului Contract de finanțare.
13. Contractul de finanțare va fi reziliat şi finanţarea nerambursabilă acordată va fi recuperată şi în cazul în care obiectele / bunurile, fie ele mobile sau imobile, finanţate în cadrul prezentului Contract nu sunt folosite conform scopului destinat, sau în cazul în care acestea sunt vândute sau înstrăinate, sub orice formă, oricând până la finalizarea perioadei de durabilitate stabilită la art. 2, alin. (5) din Contractul de finanțare –Condiții generale.
14. Beneficiarul este de drept în întârziere prin simplul fapt al încălcării prevederilor prezentului Contract.
15. În cazul rezilierii și recuperării finanțării nerambursabile acordate se vor calcula dobânzi de întârziere în conformitate cu prevederile prezentului Contract.
16. În cazul proiectelor finanțate prin scheme de ajutor de stat/minimis se vor calcula dobânzi de întârziere pentru ajutorul acordat, în condițiile prevederilor legale privind ajutoarele acordate.

**Articolul 10 Dezangajarea fondurilor în cadrul prezentului contract**

1. În scopul utilizării eficiente a fondurilor publice, AM poate dezangaja fondurile rămase neutilizate în urma finalizării implementării contractelor de achiziție aferente prezentului Contract de finanțare.
2. Beneficiarul are obligația publicării, pe site-ul propriu, a informațiilor referitoare la denumirea contractorilor implicați în implementarea prezentului Contract de finanțare, la obiectul și la valorile respectivelor contracte de achiziție, numai în măsura respectării prevederilor art. 57 din Legea nr. 98/2016 privind achizițiile publice.
3. Beneficiarul se obligă ca, în termen de 30 de zile de la finalizarea implementării Proiectului, să publice pe site-ul propriu rezultatele obținute prin prezentul Contract și să notifice în acest sens autoritatea de management responsabilă.
4. Beneficiarul se obligă ca, pe întreaga perioadă de sustenabilitate/ durabilitate a Proiectului, să asigure vizibilitatea rezultatelor conform alin. (3) al prezentului articol.

**Articolul 11 Completarea Condițiilor generale cu dispoziții privind supracontractarea proiectelor (dacă este cazul)**

1. În cazul în care se depăsește nivelul maxim de absorbție sau în caz de dezangajare la nivel de program, Beneficiarul are obligația de a asigura din bugetul propriu fondurile necesare pentru implementarea proiectului în conformitate cu prevederile prezentului Contract, cererea de finanțare și anexele acestuia, Ghidului solicitantului și legislația națională și europeană în vigoare. AM va notifica beneficiarul în timp util cu privire la apariția unei astfel de situații.
2. Dacă în urma apariției uneia dintre situațiile menționate anterior, Beneficiarul nu reusește să asigure implementarea întregului proiect din surse proprii, AM are dreptul de a solicita acestuia returnarea totală sau parțială a finanțării acordate.

**Articolul 12 Completarea Condițiilor generale cu dispoziții privind anexele contractului**

Anexa nr. 4 – Acordul de parteneriat încheiat între Liderul de parteneriat și Parteneri prevăzută laart. 24 lit. d) din Contractul de finanțare –Condiții generale - nu este aplicabil

**Articolul 13 Dispoziții finale**

În cadrul prezentului Contract, prevalează Condițiile Specifice aplicabile apelului de proiecte din cadrul Programului Tranziție Justă față de cele Generale.

**Secțiunea II - Condiții specifice aplicabile Apelului de proiecte ”Dezvoltarea întreprinderilor și a antreprenoriatului”, Componenta ”Investiții pentru dezvoltarea IMM care sprijină creșterea durabilă și crearea de locuri de muncă ” din cadrul** **Programului Tranziție Justă.**

**Articolul 14 Alte obligații specifice beneficiarului**

1. Până la finalizarea perioadei de durabilitate menționată la art 2, alin (5) din Contractul de finanțare –Condiții generale Beneficiarul va păstra forma de organizare juridică eligibilă, sub sancțiunea rezilierii contractului și a recuperării integrale a finanțării acordate.
2. Beneficiarul se obligă ca, în cazul în care desfășoară sau va desfășura activități în mai multe domenii de activitate, ajutorul obținut în cadrul prezentului Contract să fie utilizat exclusiv în domeniul de activitate (i.e. clasă CAEN) specificat în Anexa 1(unu) - Cererea de finanțare.
3. Beneficiarul se obligă să consulte AJOFM din județul vizat de apel în procesul de recrutare, în vederea angajării de persoane afectate de procesul de tranziție, pentru toate locurile de muncă create prin proiect, precum și angajarea de persoane din categoriile de lucrătorii defavorizați, extrem de defavorizați și a lucrătorilor cu handicap. De asemenea, mai pot fi consultate și alte instituții și/sau organizații cu profil social care pot furniza informații legate de identificarea persoanelor defavorizate de la nivel local, cu mențiunea demonstrării derulării procesului de consultare.În cazul în care sunt consultate alte entități furnizoare de date privind categoriile de persoane mai sus menționate, beneficiarul are obligativitatea ca datele primite să fie transmise AJOFM în vederea actualizării bazelor de date. În situația în care beneficiarul nu demonstrează că a efectuat demersuri pentru consultarea AJOFM/altor entități se recuperează proporțional finanțarea nerambursabilă pentru locurile de muncă incidente/în cauză.
4. Beneficiarul va trebui să demonstreze întreaga procedură urmată în consultarea AJOFM/altor entități menționate la alin. (3) în procesul de recrutare și faptul că au fost prioritizate la angajare persoanele afectate direct/indirect de procesul de tranziție. Cel puțin 75% din totalul de locuri de muncă create prin proiect, trebuie să vizeze persoane cu domiciliu/reședința în zona vizată de apel. În mod excepțional se acceptă și persoane ce nu au domiciliul în zona vizată dacă demonstrează că au fost direct afectate de procesele de tranziție desfășurate in zonele vizate de apel sau au fost afectate de procesul de reconversie economică în zona vizată de apel.
5. Consultarea menționată la alin (3)-(4) de mai sus trebuie să se realizeze și să fie demonstrată pentru toate locurile de muncă nou create pentru care beneficiarul a primit punctaj suplimentar în cadrul etapei de evaluare a proiectului, inclusiv în cazul vacantării acestora pentru reluarea procesului de angajare.
6. Pe parcursul perioadei de implementare a proiectului si/sau pe perioada asigurarii caracterului durabil al investitiei, acolo unde este cazul, in cazul în care beneficiarul (la nivel de grup) a beneficiat de ajutor de stat regional pentru o investiție demarată în același județ, în ultimii trei ani, se consideră că aceste investiții fac parte dintr-un proiect unic de investiții si are obligația sa notifice situația către AM/OI in termen de maxim 5 zile lucrătoare de la data acordării ajutorului care conduce la crearea situației respective. În cazul în care un astfel de proiect unic de investiții este un proiect mare de investiții, valoarea totală a ajutoarelor pentru proiectul unic de investiții nu trebuie să depășească valoarea ajutorului ajustat pentru proiecte mari de investiții.
7. Beneficiarul se obligă ca, până la finalizarea implementării proiectului, să înregistreze fiscal locul de implementare a proiectului și a echipamentelor în zona vizată de apel, în conformitate cu prevederile legale aplicabile.
8. Beneficiarul se obligă să mențină investiția inițială propusă prin proiect, în zona vizată de apel pe toată perioadă de implementare și durabilitate stipulată în contractul de finanțare si, acolo unde este cazul să demonstreze pe perioada de durabilitate ca echipamentele tehnologice, utilajele, instalațiile de lucru, mobilier, echipamentele informatice, birotică, de natura mijloacelor fixe sunt utilizate la locația de implementare a proiectului/aria vizată de apel. Imposibilitatea demonstrării derulării de activități economice în zona vizată de apel pe perioada durabilitate a investiției prin contracte comerciale și/sau obiective realizate va conduce la recuperarea contravalorii finanțării nerambursabile acordate.
9. Beneficiarul trebuie să mențină locurile de muncă noi create care sunt direct legate de investiția finanțată pe o perioadă de cel puțin 3 ani de la plata finală în cadrul proiectului sau in termenul prevăzut de ajutorul de stat, oricare intervine ultimul, în zona vizată de apel. Excepție fac proiectele cu o valoare cuprinsă între 5.000.000 Euro -8.000.000 Euro, pentru care caracterul durabil va fi asigurat pentru o perioadă de 5 ani calculată de la plata finală în cadrul proiectului sau in termenul prevăzut de ajutorul de stat, oricare intervine ultimul, în zona vizată de apel.
10. Beneficiarul se obligă ca, în funcție de valoarea finanțării nerambursabile solicitate, numărul minim de locuri de muncă (exprimat ca echivalent normă întreagă, ENI) obligatoriu a fi realizat să fie de un loc de muncă nou creat la maximum 175.000 euro finanțare nerambursabilă solicitată, cu excepția proiectelor ce depășesc 5.000.000 Euro pentru care valoarea solicitată/loc de muncă creat este de 150.000 euro.
11. Beneficiarul se obligă să mențină locurile de muncă nou create, direct legate de investiția finanțată, în zona vizată de apel pe toată perioadă de implementare și durabilitate stipulată în contractul de finanțare, și pe o perioadă de cel puțin 3 ani/ 5 ani (după caz) de la plata finală în cadrul proiectului sau în termenul prevăzut de normele privind ajutorul de stat, oricare intervine ultimul. Modificarea valorii finanțării nerambursabile pe parcursul perioadei de implementare nu poate conduce la modificarea angajamentului solicitantului cu privire la numărul minim de locuri de muncă asumate a fi create, conform grilei de evaluare tehnico-financiare.
12. Beneficiarul se obligă să respecte plafonul de minimis și regula de cumul din Regulamentul (UE) nr. 2023/2831, având în vedere faptul că valoarea totală a ajutoarelor de minimis acordate unei întreprinderi unice de către un stat membru nu poate depăși 300.000 euro (plafonul de minimis), în nicio perioadă de 3 ani (ultimii 3 ani).
13. Beneficiarul se obligă să notifice AM emiterea certificatului de înregistrare în scopuri de TVA, dacă este cazul, pe perioada de implementare a activităților proiectului în termen de 5 zile lucrătoare de la emiterea acestuia.
14. Perioada de implementare a activităților poate fi extinsă cu maxim 12 luni, în conformitate cu Condițiile generale și specifice, dar nu mai târziu de 31 decembrie 2029.
15. Modificarea locului de implementare în perioada de implementare și perioada de durabilitate, prevăzută la art. 2, alin (2) și (5) din Condițiile Generale, este permisă doar pentru proiectele care nu implică lucrări de construcții (indiferent dacă acestea se supun sau nu autorizării) şi cu respectarea următoarelor condiţii:
16. Se realizeaza exclusiv in cadrul zonei vizate de program si/sau doar in zonele defavorizate acolo unde proiectul a primit punctaj suplimentar;
17. schimbarea spaţiului nu este de natură să afecteze îndeplinirea indicatorilor stabiliţi prin cererea de finanţare pentru măsurarea atingerii rezultatelor şi obiectivelor proiectului;
18. actul prin care se dovedeşte dreptul de folosinţă asupra noului spațiu destinat implementării este valabil pe o perioada de minimum 3/5 ani, după caz, de la data estimată pentru efectuarea plății finale în cadrul proiectului, sau fracţiunea rămasă din această perioadă, în funcţie de momentul la care intervine schimbarea locului de implementare.
19. Dacă, oricând în perioada de durabilitate a proiectului prevăzută la art 2, alin. (5) din Condiții Generale, se constată că încadrarea valorii finanțării nerambursabile solicitate în plafonul de minimis/ intensitatea maximă aplicabilă a ajutorului regional s-a realizat, la momentul solicitării și/sau acordării, în baza unor informații incomplete și/sau incorecte, beneficiarul fiind îndreptățit la o valoare mai mică a ajutorului, AM va rezilia contractul de finanțare și finanțarea acordată va fi recuperată în condițiile prezentului contract.
20. Pentru cererile de finanțare care presupun înființarea unui sediu secundar (punct de lucru) ori activarea într-un nou domeniu de activitate ca urmare a realizării investiției, Beneficiarul are obligația obținerii autorizării domeniului de activitate (clasa CAEN) vizat de proiect, la locul de implementare, până la finalizarea implementării proiectului.
21. În completarea art.9, alin. (14) din Condiții Specifice, Secțiunea I, Contractul de finanțare va fi reziliat şi finanţarea nerambursabilă acordată va fi recuperată şi în cazul în care obiectele/ bunurile, fie ele mobile sau imobile, finanţate în cadrul prezentului Contract sunt închiriate, cu excepția situației în care finanțarea nerambursabilă a fost acordată pentru un domeniu de activitate care constă în închirierea de obiecte/bunuri.
22. Beneficiarul are obligația de a asigura funcționarea tuturor bunurilor, echipamentelor achiziționate prin proiect, la locul de desfășurare/locațiile de implementare a proiectului şi exclusiv în scopul pentru care au fost achiziționate, atât în perioada de implementare, cât și în perioada în care are obligația să asigure sustenabilitatea proiectului/caracterul durabil al proiectului, așa cum este acesta reglementat la art. 2, alin (5) - (6).
23. Ulterior semnării contractului de finanțare pentru proiectele de investiții pentru care este necesară obținerea autorizației de construire, aflate în perioada de implementare, respectiv în perioada în care este asigurat caracterul durabil al proiectului, în condițiile art. 65 din Regulamentul (UE) 2021/1.060, cu modificările și completările ulterioare, nu pot fi stabilite limite ale dreptului invocat care să fie incompatibile cu realizarea activităților proiectului, pentru bunurile imobile care fac obiectul cererii de finanțare decât în limitele stricte ale prevederilor prezentului contract.
24. Pentru proiectele de investiții pentru care nu este necesară obținerea autorizației de construire, aflate în perioada de implementare, respectiv în perioada în care este asigurat caracterul durabil al proiectului, în condițiile art. 65 din Regulamentul (UE) 2021/1.060, cu modificările și completările ulterioare, nu pot fi stabilite limite ale dreptului invocat care să fie incompatibile cu realizarea activităților proiectului, pentru bunurile imobile care fac obiectul cererii de finanțare și/sau bunurile imobile care constituie locația/locațiile de implementare a proiectului, decât în limitele stricte ale prevederilor prezentului contract.
25. In situatia in care pe perioada de implementare imobilul (teren și/sau clădiri) face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti; face obiectul revendicărilor potrivit unor legi speciale în materie sau dreptului comun, AM va analiza riscurile intervenite in asiguarea caracterului durabil al operațiunii sau sustenabilitatea/durabilitatea proiectului, după caz, așa cum este specificat la alin. (5) – (6), putând invoca rezoluțiunea contractului, în mod unilateral, fără alte formalități și cu recuperarea finanțării nerambursabile acrodate, în condițiile prevăzute de prezentul contract de finanțare.

Articolul 15 Alte obligații specifice ale beneficiarului privind menținerea condițiilor de eligibilitate pe perioada de durabilitate a investiției.

1. Beneficiarul va respecta, până la expirarea perioadei de durabilitate a proiectului așa cum este stabilită la art 2, alin. (5) din Condiții Generale, următoarele condiții de acordare a finanțării, sub sancțiunea rezilierii contractului și a recuperării integrale a finanțării acordate, înclusiv a dobânzilor aferente calculate în condițiile legii aplicabile:
2. Menținerea tipului de entitate juridică, respectiv de societate, definită în conformitate cu prevederile Legii societăților nr. 31/1990, cu modificările și completările ulterioare sau de societate cooperativă, definită în conformitate cu prevederile Legii nr. 1/2005, cu modificările și completările ulterioare;
3. Menținerea domeniului de activitate specificat ca atare în cadrul cererii de finanțare pentru care se acordă finanțarea în cadrul prezentului contract.
4. Mentinerea investiției in zona vizata de apelulul de proiecte si/sau in zonele defavorizate identificate in cadrul apelului de proiecte, conform ghidului solicitantului aplicabil, acolo au fost acordate punctaje suplimentare.
5. Pentru neîndeplinirea angajamentelor privind măsurile de îmbunătățire a calității mediului înconjurător și de creștere a eficienței energetice și/sau de asigurare a egalității de șanse și tratament, crearea de locuri de muncă pentru care proiectul a fost punctat în cadrul procesului de evaluare tehnică și financiară, AMPTJ poate rezilia contractul și recupera finanțarea nerambursabilă acordată, inclusiv dobânzile/penalizările aferente și/sau aplica recuperări proporționale ale finanțării nerambursabile acordate, în conformitate cu prevederile art. 16 din prezenta secțiune
6. Beneficiarul și acționarii acestuia, reprezentanții legali, precum și întreprinderile legate/partenere cu aceștia și reprezentanții legali ai acestora, pe perioada de implementare și durabilitate a proiectului de 3/5 ani după caz, nu trebuie să se regăsească în situațile prevăzute de Recomandarea Comisiei Europene nr. 1039/16.07.2020, publicată în JOUE nr 227/16.07.2020 privind condiționarea acordării sprijinului financiar public de lipsa unei legături cu jurisdicțiile necooperante în scopuri fiscale, respectiv:
7. să fie rezident în scopuri fiscale sau înmatriculat în temeiul legilor din jurisdicțiile care figurează pe lista Uniunii Europene a jurisdicțiilor necooperante în scopuri fiscale;
8. să fie controlat, direct sau indirect, de către acționarii din jurisdicțiile care figurează pe lista Uniunii Europene a jurisdicțiilor necooperante, analiza mergând până la beneficiarul real, așa cum este acesta definit în art. 3 punctul 6 din Directiva 2015/849 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei, cu modificările și completările ulterioare;
9. să controleze, direct sau indirect, filialele sau să dețină unități permanente proprii în jurisdicțiile care figurează pe lista Uniunii Europene a jurisdicțiilor necooperante în scopuri fiscale; și
10. să exercite dreptul de proprietate[[3]](#footnote-4) în comun cu întreprinderile din jurisdicțiile care figurează pe lista Uniunii Europene a jurisdicțiilor necooperante în scopuri fiscale.

în caz contrar finanțarea nerambursabilă acordată fiind recuperată în conformitate cu prevederile prezentului contract.

Articolul 16 Regulile mecanismului de recuperare pentru neindeplinire indicatori de rezultat

* 1. Neîndeplinirea țintelor asumate prin cererea de finanțare, aferente unuia dintre indicatorii de rezultat conduce la recuperarea proporțională a finanțării nerambursabile acordate pentru componenta respectivă, raportat la nivelul asumat al respectivului indicator.
	2. Dacă implementarea proiectului nu conduce la realizarea unei investiții inițiale, în conformitate cu prevederile Regulamentului (UE) nr. 651/2014 al Comisiei, de declarare a anumitor categorii de ajutoare compatibile cu piața internă în aplicarea articolelor 107 și 108 din tratat și prevederile ghidului specific, la finalul exercițiului financiar ulterior anului în care se finalizează implementarea proiectului, AM va rezilia contractul de finanțare și finanțarea acordată va fi recuperată, respectiv ajutorul de stat regional și ajutorul de minimis.
	3. Dacă implementarea proiectului nu conduce la crearea, ocuparea și menținerea locurilor de muncă propuse a fi realizate și ocupate în total/finanțare nerambursabilă solicitată conform ghidului solicitantului, finanțarea nerambursabilă acordată se recuperează proportional prin raportarea ponderii numărului de locuri de muncă create și menținute în valoarea finanțării nerambursabile acordate.
	4. Prin excepție de la alin. (3), în situația în care un numărul de minim de locuri de muncă nu sunt nou create, ocupate și menținute ca fiind ocupate la echivalentul în lei a finanțării nerambursabilă acordată la data intrării în vigoare a contractului de finanțare, conform ghidului solicitantului aplicabil contravaloarea echivalentului sumei menționate se recuperează integral.
	5. În completarea alin. (3) și (4) de mai sus, pentru menținerea ocupării parțiale pe perioada de durabilitate a investiției a locurilor de muncă nou create, în cuantumul la care solicitantul s-a angajat, recuperarea se realizează proportional cu perioada pentru care nu a fost menținută ocuparea pentru ambele situații prevăzute la cele două alineate menționate.
	6. Neîndeplinirea condițiilor de ocupare pentru care beneficiarul s-a angajat prin cererea de finanțare și pentru care a obținut punctaje suplimentare în cadrul procesului de evaluare a proiectului conduce la recuperarea proporțională a finanțării nerambursabile acordate pentru locurile de muncă respective, prin aplicarea prevederilor de la alin (4) – (5) de mai sus. În situația în care proiectul nu mai obținea punctajul minim pentru a putea fi finanțat, proiectul este considerat ne-eligibil iar finanțarea nerambursabilă acordată este recuperată.
	7. Recuperarea proporțională a ajutoarelor acordate se realizează numai în situația în care scopul și obiectivele proiectului nu sunt afectate în integralitate și în conformitate cu prevederile schemei de măsuri de ajutor de stat/minimis aplicabile apelului de proiecte, conform ghidului solicitantului.

**Secțiunea III - Acordarea și recuperarea prefinanțării, Condiții de rambursare și plată a cheltuielilor**

**Articolul 17 Rambursarea / plata cheltuielilor**

(1) In completarea prevederilor art. 5 si 6 din Contractul de finanțare – condiții generale vor fi luate în considerare următoarele prevederi:

**(a) Acordarea și recuperarea prefinanțării, dacă este cazul**

(1) La solicitarea Beneficiarului, altul decât cei prevăzuţi la art. 7 alin. (1)-(5) ,(8), (10) și (15) din OUG nr. 133/2021, AM pentru proiectele finanțate din Fondul pentru o tranziție justă poate acorda prefinanțare în tranșe de maximum 10% din valoarea eligibilă a contractului de finanțare, fără depășirea valorii totale eligibile a acestuia. Prin excepţie, beneficiarii care primesc finanţare sub incidenţa ajutorului de stat/de minimis li se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din Regulamentul (UE) nr. 2021/1.060.

(2) Transferul sumelor reprezentând prefinanţare solicitată de beneficiar în condiţiile prevăzute la alin. (1), se realizează cu condiţia îndeplinirii cumulative a următoarelor cerinţe:

a) depunerea de către beneficiar a unei cereri de prefinanțare, pentru fiecare tranșă;

b) existența conturilor deschise, pe numele beneficiarului pentru activitățile proprii, unde vor fi virate sumele aferente prefinanțării.

Transferul fondurilor pentru acordarea prefinanțării, dacă este cazul, se va efectua, în lei în următoarele conturi:

Cont pentru prefinanțare cod IBAN: …………………… Titular cont: ………………………….

Denumire/adresa Trezoreriei/Băncii Comerciale: ……………………………

(3) Solicitările privind acordarea tranşelor de prefinanţare, cu excepţia primei tranşe de prefinanţare acordate conform alin. (1), se acordă cu deducerea sumelor nejustificate din tranşa anterior acordată.

(4) Beneficiarul care a depus cerere de prefinanţare conform alin. (1) are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.

(5) Beneficiarii care nu au depus cererea de rambursare conform alin. (4) şi nu au justificat integral valoarea prefinanţării primite nu mai beneficiază de o altă tranşă de prefinanţare şi sunt obligaţi să justifice integral valoarea acesteia înaintea depunerii unei alte cereri de prefinanţare şi/sau de plată.

(6) În cazul în care Beneficiariul nu justifică prin cereri de rambursare utilizarea prefinantarii potrivit prevederilor alin. (4) au obligaţia restituirii integrale/parţiale a acesteia.

(7) În cazul în care beneficiarul nu depune cerere/cereri de rambursare în termenul prevăzut la alin. (4), AM poate recupera întreaga sumă acordată ca tranşă de prefinanţare şi nejustificată şi poate propune rezilierea contractului de finanţare.

(8) AM notifică beneficiarul cu privire la obligaţia restituirii sumelor prevăzute la alin. (8).

(9) În cazul în care beneficiarul nu restituie AM sumele prevăzute la alin. (8) în termen de 15 zile de la data comunicării notificării, AM emite decizia de recuperare a prefinanţării, prin care se individualizează sumele de restituit exprimate în moneda naţională. Decizia constituie titlu de creanţă şi cuprinde elementele actului administrativ fiscal prevăzute de Legea nr. 207/2015 privind Codul de procedură fiscală, cu modificările şi completările ulterioare. În cuprinsul titlului de creanţă se indică şi contul în care beneficiarul trebuie să efectueze plata.

(10) Titlul de creanţă prevăzut la alin. (9) se transmite debitorului în termen de 5 zile lucrătoare de la data emiterii. Împotriva titlului de creanţă se poate formula contestaţie în termen de 30 de zile de la data comunicării, care se depune la autoritatea publică emitentă a titlului de creanţă contestat/AM.

(11) Introducerea contestaţiei nu suspendă executarea titlului de creanţă.

(12) Debitorul are obligaţia efectuării plăţii sumelor stabilite prin decizia de recuperare a prefinanţării, în termen de 30 de zile de la data comunicării acesteia.

(13) Titlul de creanţă constituie titlu executoriu la împlinirea termenului prevazut la alin.(12).

(14) Debitorul datorează pentru neachitarea la termen a obligaţiilor stabilite prin titlul de creanţă o dobândă care se calculează prin aplicarea ratei dobânzii datorate la soldul rămas de plată din contravaloarea în lei a sumelor prevăzute la alin. (8), din prima zi de după expirarea termenului de plată stabilit în conformitate cu prevederile alin. (12) până la data stingerii acesteia.

(15) În cazul nerecuperării sumelor stabilite conform prevederilor alin. (8), la expirarea termenului de 30 de zile de la data comunicării deciziei de recuperare a prefinanţării, AM va comunica titlul executoriu împreună cu dovada comunicării acestuia organelor fiscale competente din subordinea Agenţiei Naţionale de Administrare Fiscală, care vor proceda la recuperarea sumelor, conform prevederilor OUG nr. 133/2021;

(16) Recuperarea sumelor stabilite conform prevederilor alin. (8) prin executare silită, în temeiul titlului executoriu, se efectuează în conturile indicate de organele fiscale competente. Sumele recuperate prin executare silită, precum şi sumele stinse prin compensare se virează de îndată de către organele fiscale în conturile indicate în titlul de creanţă.

(17) În vederea încasării de la debitor a dobânzii prevăzute la alin. (14), AM va calcula cuantumul acesteia şi va emite decizia de stabilire a dobânzii, care constituie titlu de creanţă şi se comunică debitorului. Dispoziţiile alin. (15) sunt aplicabile în mod corespunzător.

(18) Rata dobânzii datorate este rata dobânzii de politică monetară a Băncii Naţionale a României în vigoare la data comunicării deciziei de recuperare a prefinanţării.

(19) Sumele reprezentând dobânzi datorate pentru neachitarea la termen a obligaţiilor prevăzute în titlul de creanţă se virează conform prevederilor alin. (16).

(20) Se aplică în mod corespunzător dispozițiile Legii nr. 207/2015, cu modificările și completările ulterioare, acolo unde OUG nr. 133/2021 nu dispune.

(21) Pentru a putea beneficia de prefinanţare, beneficiarul are obligaţia să deschidă un cont dedicat exclusiv pentru primirea prefinanţării şi efectuarea cheltuielilor pentru care a fost solicitată aceasta.

(22) Sumele primite ca prefinanţare, aferente acelor tipuri de cheltuieli care nu pot fi efectuate din contul deschis la Trezoreria Statului, potrivit reglementărilor în vigoare, pot fi transferate de către beneficiar/partener, acolo unde este cazul, în conturi deschise la bănci comerciale, cu condiţia efectuării cheltuielilor respective în termen de maximum 3 zile lucrătoare de la data efectuării transferului.

(23) Suma reprezentând dobânda netă, respectiv diferența dintre dobanda brută acumulată în conturile prevăzute la alin. (22) și alin. (2) corespunzătoare sumelor de prefinanțare rămase disponibile în conturi, și valoarea cumulată a impozitelor aferente dobânzii și comisioanelor aferente conturilor respective, se raportează AM și se virează în contul indicat de aceasta în notificarea privind acordarea prefinanțării, cel târziu înainte de depunerea ultimei cereri de rambursare.

(24) În cazul în care beneficiarul nu efectuează viramentul, sau sunt identificate neconcordanțe între sumele virate conform alin. (23) și sumele rezultate din verificarea documentelor financiare aferente proiectului, AM are obligaţia de a face deducerile necesare din rambursarea aferentă fondurilor europene şi cofinanţării publice asigurate din bugetul de stat, cel mai târziu la cererea de rambursare finală.

(25) Prefinanţarea acordată beneficiarului care are calitatea de ordonator de credite al bugetului local, precum şi beneficiarului instituţie publică finanţată integral din venituri proprii şi/sau finanţată parţial de la bugetul de stat, bugetul asigurărilor sociale de stat sau bugetele fondurilor speciale, rămasă neutilizată la finele exerciţiului bugetar, se utilizează de către beneficiar în anul următor cu aceeaşi destinaţie.

**(b) Mecanismul decontării cererilor de plată**

(1) În procesul de implementare a Programului Tranziție Justă, beneficiarii de proiecte finanţate din fonduri europene, alţii decât cei prevăzuţi la art. 7 alin. (1) - (5), (8), (10) și (15) din OUG nr. 133/2021 pot opta pentru utilizarea mecanismului decontării cererilor de plată.

(2) Pentru a beneficia de mecanismul decontării cererilor de plată, beneficiarii, alţii decât cei prevăzuţi la art. 7 şi 8 din OUG nr. 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată.

(3) După primirea facturilor pentru livrarea bunurilor/prestarea serviciilor acceptate la plată, a facturilor de avans în conformitate cu clauzele prevăzute în contractele de achiziţii aferente proiectului acceptate la plată, beneficiarul încărca în sistemul MySMIS202 pentru Programul Tranziție Justă cererea de plată şi documentele justificative aferente acesteia.

(4) În termen de maximum 20 de zile lucrătoare de la data depunerii de către beneficiar a cererii de plată cu respectarea prevederilor alin. (2) şi (3), OI pentru Programul Tranziție Justă efectuează verificarea cererii de plată. După efectuarea verificărilor, AM virează beneficiarului, acolo unde este cazul valoarea cheltuielilor rambursabile, în termen de 3 zile lucrătoare de la momentul de la care dispune de resurse în conturile sale, într-un cont distinct de disponibil, deschis pe numele beneficiarului la unităţile teritoriale ale Trezoreriei Statului. În ziua următoare virării, AM transmite beneficiarului o notificare, întocmită distinct pe numele fiecăruia dintre aceştia. În vederea asigurării unui management financiar riguros, în situaţia în care nu există posibilitatea recuperării sumelor provenite din debite/corecţii din cereri de rambursare, AM diminuează valoarea cheltuielilor rambursabile din cererea de plată, în această situaţie beneficiarul suportând din surse proprii valoarea acestor sume.

(5) Notificarea prevăzută la alin. (4) va conţine cel puţin elementele din modelul prevăzut în Formularul nr. 3 - Notificare aferentă cererii de plată, anexa nr. 3 la Normele metodologice de aplicare a Ordonanţei de urgenţă a Guvernului nr.133/2021.

(6) Beneficiarul va depune o copie a notificării la unitatea teritorială a Trezoreriei Statului la care îşi are deschise conturile.

(7) Beneficiarul prezintă la unităţile teritoriale ale Trezoreriei Statului, pentru fiecare factură, stat/centralizator pentru acordarea burselor, subvenţiilor, premiilor şi onorariilor, în parte, următoarele documente:

a) ordine de plată întocmite distinct pe fiecare element prevăzut la alin. (6) lit. c), respectiv alin. (7) lit. c) - e) din HG nr. 829/2022, pentru suma totală virată de către autoritatea de management;

b) ordine de plată întocmite distinct pe fiecare element prevăzut la alin. (6) lit. d) din HG nr. 829/2022,pentru suma achitată din contribuţia proprie.

(8) Operaţiunile prevăzute la alin. (7) se efectuează de către beneficiar în termen de maximum 5 zile lucrătoare de la încasarea sumelor în contul prevăzut la alin. (2).

(9) Sumele virate beneficiarului pe baza cererilor de plată nu pot fi utilizate pentru o altă destinaţie decât cea pentru care au fost acordate.

(10) Pentru depunerea de către beneficiar a unor documente adiţionale sau clarificări solicitate de către AM/OI, termenul de 20 de zile lucrătoare prevăzut la alin. (4) poate fi întrerupt, fără ca perioadele de întrerupere cumulate să depăşească 10 zile lucrătoare.

(11) În termen de maximum 10 zile lucrătoare de la data încasării sumelor virate de către AM conform alin. (4), beneficiarul are obligaţia de a depune cererea de rambursare aferentă cererii de plată la OI, în care să includă sumele din facturile decontate prin cererea de plată.

(12) Beneficiarul are obligaţia restituirii integrale sau parţiale a sumelor virate în cazul în care nu justifică prin cereri de rambursare utilizarea acestora.

(13) Beneficiarul este responsabil de utilizarea sumelor potrivit destinaţiilor, precum şi de restituirea fondurilor virate în cazul în care nu justifică utilizarea lor.

(14) Pentru sumele virate şi nejustificate prin cereri de rambursare, AM notifică beneficiarul în termen de 5 zile lucrătoare despre obligaţia restituirii acestora.

(15) Nerespectarea prevederilor alin. (11) de către beneficiar constituie încălcarea contractului/ordinului/deciziei de finanţare, AM/OI putând decide rezilierea acestuia.

(16) AM autorizează, potrivit prevederilor legale ale Uniunii Europene şi naţionale, cheltuielile pentru care s-a depus cerere de rambursare potrivit alin. (11) şi notifică beneficiarul, evidenţiind distinct sumele aferente FTJ şi sumele reprezentând cofinanţare publică asigurată din bugetul de stat.

(17) Din valoarea cererii de rambursare aferentă cererii de plată se deduc sumele virate pe baza cererii de plată.

(18) În cazul în care, în urma autorizării cererii de rambursare aferente cererii de plată, AM constată că valoarea cheltuielilor eligibile este mai mică decât valoarea cheltuielilor autorizate prin cererea de plată, AM notifică beneficiarul cu privire la suma cheltuielilor neeligibile ce trebuie restituită.

(19) Termenul de restituire a sumelor prevăzute la alin. (18) şi la alin. (12) nu poate depăşi 5 zile de la data primirii notificării prevăzute la alin. (14) şi (16).

(21) Recuperarea sumelor, inclusiv a sumelor rezultate din aplicarea prevederilor alin. (18), se efectuează potrivit prevederilor OUG nr. 133/2021, cu modificările și completările ulterioare, precum a normelor metodologice la aceasta.

**(c) Condiții de rambursare și plată a cheltuielilor**

(1) Beneficiariul are obligaţia sa depună/să încarce în MySMIS2021 cereri de rambursare pentru cheltuielile efectuate, care nu fac obiectul mecanismului cererilor de plată și prefinanțare, în termen de maximum 3 luni de la efectuarea acestora, cu excepţia primei cereri de rambursare care poate cuprinde şi cheltuieli efectuate înainte de semnarea contractului de finanţare.

(2) În termen de maximum 20 de zile lucrătoare de la data depunerii/ încărcării în MySMIS2021 de către beneficiar a cererii de rambursare întocmite conform contractului de finanţare, AM autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care AM dispune de resurse în conturile sale. După efectuarea plăţii, în termen de 5 zile AM notifică beneficiarul despre plata aferentă cheltuielilor autorizate din cererea de rambursare, conform Formularului nr. 2 din Anexa 2 la Normele metodologice de aplicare a OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, aprobate prin HG nr. 829/2022.

(3) Pentru depunerea de către beneficiar a unor documente adiționale sau clarificări solicitate de AM/OI, termenul de 20 de zile lucrătoare prevăzut la alin. (2) poate fi întrerupt fără ca perioadele de întrerupere cumulate să depășească 10 zile lucrătoare.

(4) Prin excepţie de la prevederile alin. (2), notificarea beneficiarului privind plata cheltuielilor autorizate, în cazul aplicării unor reduceri procentuale de către AM/OI în conformitate cu art. 6 alin. (3) din OUG nr. 66/2011 aprobată cu modificări şi completări prin Legea nr. 265/2022, se va realiza în termen de maximum 10 zile lucrătoare de la efectuarea plăţii.

(5) În cazul ultimei cereri de rambursare a proiectului, termenul prevăzut la alin. (2) poate fi prelungit cu durata necesară efectuării tuturor verificărilor procedurale specifice autorizării plăţii finale, fără a depăşi însă 90 de zile.

(6) Nedepunerea de către beneficiar a documentelor sau clarificărilor solicitate în termenul prevăzut în contractul de finanţare atrage respingerea plății sumelor aferente respectivelor documente/clarificări.

(7) Sumele reprezentând prefinanţarea şi rambursarea cheltuielilor eligibile efectuate se gestionează de către beneficiar, care are calitatea de instituţie publică, prin conturi de venituri bugetare ale bugetelor din care acesta este finanţat, deschise la solicitarea acestuia, la unităţile Trezoreriei Statului, pe codurile de identificare fiscală ale instituţiei publice respective. În cazul beneficiarului, care are calitatea de instituţie publică finanţată integral din bugetele ordonatorilor de credite ai bugetului local, sumele se încasează în conturile de venituri bugetare codificate cu codul de identificare fiscală al ordonatorului de credite al bugetului local în care au fost aprobate sumele aferente finanţării valorii totale a proiectului.

(8) În cazul beneficiarului, altul decât cel prevăzut la alin. (7), sumele reprezentând prefinanţare şi/sau rambursare de cheltuieli eligibile efectuate în scopul implementării proiectului se încasează în contul de disponibilităţi deschis la solicitarea acestuia.

(9) Beneficiarul prevăzut la alin. (8) poate opta pentru deschiderea conturilor de disponibilităţi la unităţile Trezoreriei Statului sau la instituţii de credit.

(10) După autorizarea cheltuielilor de către AM, conform legislaţiei Uniunii Europene şi celei naţionale, sumele din fonduri europene cuvenit a fi rambursate beneficiarilor prevăzuţi la art. 7 alin. (1)-(5) şi art. 8 din OUG 133/2021 privind gestionarea financiară a fondurilor europene pentru perioada de programare 2021-2027, conform contractului de finanţare, se virează de către AM în conturile de venituri ale bugetelor din care a fost finanţat proiectul respectiv.

(11) După autorizarea cheltuielilor de către AM, conform legislaţiei Uniunii Europene şi celei naţionale, sumele cuvenit a fi rambursate altor beneficiari decât cei prevăzuţi la art. 7 alin. (1)-(6) şi (15) şi art. 8 din OUG 133/2021 privind gestionarea financiară a fondurilor europene pentru perioada de programare 2021-2027, conform contractului de finanţare, se virează de către AM în conturile indicate în contractul de finanţare/cererea de rambursare, deschise în sistemul Trezoreriei Statului sau la instituţii de credit, în funcţie de opţiunea acestora.

(12) Conturile de venituri bugetare care se deschid la unităţile Trezoreriei Statului pe numele beneficiarului, în calitate de instituţii publice, în funcţie de bugetul prin care se finanţează proiectul, inclusiv pe numele ordonatorilor principali de credite prevăzuţi la art. 7 alin. (2)-(4) din OUG 133/2021 privind gestionarea financiară a fondurilor europene pentru perioada de programare 2021-2027 sunt cele menționate la art. 49 din HG 829/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027.

(13) Transferul fondurilor pentru **cererea de plată/cererea de rambursare** se va efectua în lei în următoarele conturi:

Cont pentru cerere de plată cod IBAN: …………………… Titular cont: ……………

Denumire/adresa Trezoreriei: ………...............

Cont pentru cerere de rambursare

cod IBAN: ……………………

Titular cont: ………………….

Denumire/adresa trezoreriei/Băncii Comerciale:……………………

(14) Data de la care cheltuielile efectuate de Beneficiar pot fi solicitate spre rambursare este data intrării în vigoare a prezentului Contract. Cheltuielile efectuate înainte de data intrării în vigoare a prezentului contract, însă nu mai devreme de data prevăzută la art.2 alin (2) din Contractul de finanțare, sunt considerate eligibile dacă sunt efectuate în cadrul Proiectului şi respectă regulile naţionale şi comunitare de eligibilitate, conform reglementărilor în vigoare.

(15) Înainte de solicitarea rambursării, cheltuielile respective trebuie să fie deja efectuate şi plătite de Beneficiar. Data plăţii se consideră data efectuării transferului bancar din contul Beneficiarului.

(16) Fiecare cerere de rambursare transmisă de Beneficiar trebuie să reflecte separat pentru fiecare an calendaristic cheltuielile efectuate.

(17) Beneficiarul are obligația de a depune Rapoarte de progres în conformitate cu Anexa 2 Planul de monitorizare, înainte cu 10 zile lucrătoare de a transmite cererea de rambursare/cererea de rambursare aferentă cererii de de plată.

(18) Beneficiarul proiectului are obligația să ţină o evidenţă contabilă distinctă pentru proiect, folosind conturi analitice dedicate.

(19) Beneficiarul instituţie publică finanţată integral din bugetul de stat, bugetul asigurărilor sociale de stat sau bugetele fondurilor speciale care implementează proiectul, înregistrează în conturi în afara bilanţului rambursările de cheltuieli aferente fondurilor europene, pe baza notificărilor primite de la AM conform alin. (2).

(20) În vederea efectuării reconcilierii contabile dintre conturile contabile ale AM şi cele ale beneficiarului pentru operaţiunile gestionate în cadrul proiectului, beneficiarul are obligaţia transmiterii lunare, până la data de 20 a lunii curente, a Formularului nr. 11 - Notificare cu privire la reconcilierea contabilă, prevăzut în anexa nr. 11 Normele metodologice de aplicare a OUG nr. 133/2021, din care să rezulte sumele primite de la AM şi cele plătite acesteia, conform prevederilor din contractul de finanţare.

(21) Dacă Beneficiarul efectuează plata în valută, va solicita la rambursare contravaloarea în lei, la cursul comunicat de BNR din data întocmirii documentelor de plată în valută, conform art. 22 alin. (4) din OUG nr. 133/2021. De asemenea, conform art. 22 alin. (5) din OUG nr. 133/2021, diferenţele de curs valutar rezultate în urma efectuării plăţilor facturilor externe sunt suportate de către beneficiar.

**(d) Documente justificative necesare plății prefinanțării/cererilor de plată/rambursării cheltuielilor eligibile**

(1) Cererea de prefinanțare/cererea de plată/cererea de rambursare a cheltuielilor vor fi insotite de documentele justificative prevazute de legislatia națională în vigoare și de instrucțiunile emise de AM PTJ în acest scop.

(2) În procesul de verificare a cererii rambursare beneficiarul este obligat ca în termen de 5 zile de la notificare să răspundă oricărei clarificări solicitate de OI/AM. Până la primirea răspunsului din partea beneficiarului termenul de verificare a cererii de rambursare se suspendă. Nedepunerea de către beneficiar a documentelor sau clarificărilor solicitate, în termenul prevăzut la acest alineat, atrage respingerea parţială sau totală, după caz, a cererii de rambursare.

**(e) Graficul de depunere a cererilor de prefinanțare/plată/rambursare a cheltuielilor**

(1) Graficul de depunere a cererilor de prefinanțare/plată/rambursare a cheltuielilor este parte integrantă a Cererii de finanțare - Anexa 3 la Contractul de finanțare.

(2) Beneficiarul are obligativitatea actualizării acestuia în funcţie de cererile de prefinanțare/plată/rambursare decontate de autoritatea de management, în condițiile prevăzute de prezentul contract de finanțare.

**Secțiunea IV – Monitorizarea și raportarea**

**Art. 18 Monitorizarea/raportarea implementării proiectelor**

1. În cazul nerespectării repetate a termenului de depunere a raportului care conduce la apariția de decalaje între progresul fizic al țintelor asumate și stadiul din rapoartele de progres, AM/OI, poate să aplice una sau mai multe din următoarele măsuri corective pentru cheltuielile aferente perioadei de raportare solicitate la rambursare:
2. suspendarea totală/parțială a autorizării/plății sumelor asociate cererilor de plată/rambursare după caz, atât a celor aflate în curs de procesare la nivelul AM/OI cât și a celor viitoare;
3. efectuarea de vizite la fața locului și solicitarea de raportări/justificări suplimentare legate de înregistrarea decalajelor respectiv, cu posibilitatea aplicării inclusiv a măsurii de la lit. a);
4. rezilierea contractului de finanțare și recuperarea sumelor plățite, inclusiv a dobânzilor și penalităților asociate, în conformitate cu prevederile prezentului contract.
5. AM/OI poate să aplice una sau mai multe din măsurile corective prevăzute la alin. (1) pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres.

(3) În completarea dispozițiilor art.13 alin. (13) litera f) din Contractul de finanțare – Condiții generale vor fi luate în considerare următoarele prevederi:

a) în situația nerealizării, la termen, a indicatorilor de etapă, AM adoptă și implementează, în funcție de riscurile identificate, acțiuni și măsuri de monitorizare consolidată, după cum urmează:

i) va fi notificat beneficiarul și i se va solicita de către AM, transmiterea documentelor justificative/dovedirea cauzelor obiective pentru nerealizarea la termen a indicatorilor de etapă, în termen de 5 zile lucrătoare de la primirea notificării.

ii) AM va solicita beneficiarului transmiterea unui plan de acțiuni și măsuri în care va fi indicat modul de recuperare a întârzierilor, soluția prin care se va ajunge la indeplinirea indicatorului de etapă nerealizat și noul termen pentru îndeplinirea acestuia, agreat în prealabil cu AM. Acțiunile și măsurile vor fi stabilite astfel încât să nu afecteze îndeplinirea următorilor indicatori de etapă prevăzuți în planul de monitorizare.

(4) Măsurile prevăzute specificate la art. 13 alin. (13) literele (a) - (e) din Contractul de finanțare – Condiții generale pot fi aplicate de catre AM /OI în mod gradual.

**Secțiunea V Activități și cerințe minime obligatorii de vizibilitate, transparență și comunicare**

**Art. 19 Reguli de comunicare și vizibilitate**

(1)          Beneficiarul este responsabil pentru implementarea activităţilor de vizibilitate, transparență şi comunicare în legătură cu asistenţa financiară nerambursabilă obţinută prin Programul Tranziție Justă 2021-2027, în conformitate cu cele declarate în cererea de finanţare.

(2)          Beneficiarul va utiliza indicaţiile tehnice din Ghidul de Identitate Vizuală, Vizibilitate, Transparență și Comunicare pentru perioada de programare 2021-2027. Prevederile ghidului se aplică beneficiarilor de finanțare europeană începând cu momentul semnării contractului de finanțare. Totuși, în cazul în care potențialul beneficiar realizează, anterior semnării contractului de finanțare, activități/materiale de informare și comunicare pentru promovarea proiectului (broșuri, mape, pliante, site-uri etc.), acestea trebuie să respecte regulile din acest ghid. Prevederile ghidului nu se aplică documentelor elaborate în cadrul procedurilor de achiziție publică sau cumpărare directă, după caz, derulate de către solicitantul/ beneficiarul de finanțare din fonduri europene în perioada 2021-2027, nici celor elaborate de către operatorii economici participanți în cadrul unei proceduri de achiziție și nici documentelor de plată (facturi, ordine de plată etc.).

(3)          În cazul în care beneficiarul nu își respectă obligațiile ce îi revin și în cazul în care nu ia măsuri de remediere, AM va aplica măsuri, cu luarea în considerare a principiului proporționalității, putând diminua cu cel mult 3% sprijinul acordat din fonduri pentru proiectul respectiv, în funcție de valoarea proiectului și neregula identificată, în conformitate cu Regulamentul (UE) nr. 2021/1060 art. 50, alin (3).

(4)          Beneficiarul este de acord ca odată cu acceptarea finanţării nerambursabile, datele menționate în  Regulamentul 2021/1060, art. 49, să fie publicate pe site-ul de internet sau pe portalul unic de internet în formate deschise și prelucrabile automat, potrivit articolului 5 alineatul (1) din Directiva (UE) 2019/1024 a Parlamentului European și a Consiliului.

(5)          La începutul şi la finalizarea proiectului, beneficiarul va publica un comunicat/anunț de presă pe prima pagină a site-ului propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc). Acestea vor conține cel puțin: siglele obligatorii, date de identificare a proiectului, obiectivele acestuia, informații despre suportul financiar etc

(6)          În documentele și materialele de comunicare referitoare la implementarea operațiunii care sunt destinate publicului sau participanților la cursuri/ training-uri/ evenimente etc., se va include într-un mod vizibil mențiunea care subliniază sprijinul din partea Uniunii.

(7)          Se va realiza un panou permanent/plăcă permanentă pentru proiectele finanțate din FTJ a căror valoare totală depășește 500.000 euro.

(8)          În cazul proiectelor FTJ a căror valoare totală nu depășește 500.000 EUR se va expune, într-un loc ușor vizibil publicului, cel puțin un afiș cu dimensiunea minimă A3 sau un afișaj electronic echivalent conținând informații despre proiect; în cazul în care beneficiarul este o persoană fizică, acesta se asigură, în măsura posibilului, că sunt disponibile informații adecvate care evidențiază sprijinul din partea fondurilor, într-un loc vizibil publicului sau prin intermediul unui afișaj electronic.

(9)          În cazul proiectelor în cadrul cărora se achiziționează mașini unelte (echipament industrial)/utilaje (inclusiv agricole)/mijloace de transport de orice fel se vor aplica autocolante/plăcuțe.

(10)       Site-ul oficial și paginile de comunicare socială ale beneficiarului (dacă există astfel de site/pagini) vor afișa: scurtă descriere a proiectului, proporțională cu nivelul finanțării primite, inclusiv a scopurilor și rezultatelor acestuia, evidențiind sprijinul financiar din partea UE.

A nu se confunda secțiunea dedicată unui proiect într-o pagină web existentă a beneficiarului, cu site-ul realizat în întregime în cadrul unui proiect finanțat din fonduri europene.

(11)       În cazul operațiunilor de importanță strategică și al operațiunilor al căror cost total depășește 10.000.000 EUR, beneficiarii vor organiza un eveniment sau a o activitate de comunicare, după caz, cu implicarea Comisiei și a autorității de management competente, în timp util. De asemenea, pentru proiectele de importanță strategică Beneficiarul va prezenta Planul de Comunicare aferent proiectului.

(12)       Pentru proiecte a căror valoare depășește 200.000 euro, beneficiarii au obligația de a transmite către OI PTJ, spre avizare, materialele de comunicare si publicitate ce se vor elabora în cadrul proiectului.

(13)       Pentru a ilustra evoluția proiectului, se va realiza un portofoliu de fotografii pe parcursul desfășurării acestuia.

(14)       Beneficiarii au obligația să pună la dispoziția AM și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

(15)       Materialele de comunicare și vizibilitate, elaborate în cadrul proiectului, vor fi puse la dispoziția instituțiilor, organelor, oficiilor sau agențiilor Uniunii, la cererea acestora. Se acordă Uniunii o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora.

Pentru informații suplimentare privind obligațiile de comunicare, vizibilitate se va consulta Ghidul de Identitate Vizuală, Vizibilitate, Transparență și Comunicare pentru perioada de programare 2021-2027 (<https://mfe.gov.ro/comunicare/strategie-de-comunicare/>).

1. TVA care nu se incadreaza în prev. Art. 9, alin (1) sau (2) din HG. nr. 873/2022 [↑](#footnote-ref-2)
2. Aceste prevederi sunt detaliate în clauzele specifice. [↑](#footnote-ref-3)
3. „Proprietate” înseamnă participațiile directe și indirecte, precum și beneficiarul real, conform definiției de la articolul 3 punctul 6 din Directiva 2015/849 a Parlamentului European și a Consiliului ( 3 ). [↑](#footnote-ref-4)